
VENDIM 
Nr. 171, datë 27.3.2019

PËR MIRATIMIN E RREGULLORES “PËR KUSHTET DHE KRITERET E USHTRIMIT TË VEPRIMTARISË SË STACIONIT TË PLAZHIT”
(ndryshuar me VKM nr. 424, datë 27.5.2020; nr. 1172, datë 24.12.2020; nr. 827, datë 24.12.2021; nr. 659, datë 10.10.2022)
(i përditësuar)
Në mbështetje të nenit 100 të Kushtetutës dhe të pikës 2, të nenit 64, të ligjit nr. 93/2015, “Për turizmin”, të ndryshuar, me propozimin e ministrit të Turizmit dhe Mjedisit, Këshilli i Ministrave,

VENDOSI:

1. Miratimin e rregullores “Për kushtet dhe kriteret e ushtrimit të veprimtarisë së stacionit të plazhit”, sipas tekstit dhe shtojcave 1, 2, 3, 4 e 5, bashkëlidhur këtij vendimi.
2. Vendimi nr. 369, datë 18.5.2016, i Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”, dhe dispozitat që rregullojnë veprimtarinë e stacionit të plazhit në vendimin nr. 321, datë 28.5.2014, të Këshillit të Ministrave, “Për sigurinë në det, plazhe, në ujërat e brendshme në thellësi të territorit dhe gjatë ushtrimit të sporteve ujore”, të ndryshuar, shfuqizohen.
3. Ngarkohen Ministria e Turizmit dhe Mjedisit, inspektorati përgjegjës për turizmin, inspektorati përgjegjës për mjedisin, Drejtoria e Përgjithshme e Tatimeve, Inspektorati Shtetëror Shëndetësor, Drejtoria e Përgjithshme Detare dhe njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren zyrtare.
KRYEMINISTRI
Edi Rama
RREGULLORE
PËR KUSHTET DHE KRITERET E USHTRIMIT TË VEPRIMTARISË SË STACIONIT TË PLAZHIT

Neni 1
Objekti

Kjo rregullore përcakton kushtet dhe kriteret e ushtrimit të veprimtarisë së stacioneve të plazhit në të gjitha zonat bregdetare, si dhe në bregun e liqeneve e të lumenjve, të cilat janë identifikuar si zona të përshtatshme për plazhe, me qëllim ofrimin e kushteve të përshtatshme e të standardeve cilësore për pushuesit. 

 Neni 2
Përkufizime
(ndryshuar emërtimi në shkronjën “d” me VKM nr. 827, datë 24.12.2021)

1. Termat e përdorur në këtë rregullore kanë të njëjtin kuptim me atë të përcaktuar në nenin 4, të ligjit nr. 93/2015, “Për turizmin”, të ndryshuar.
2. Përveç tyre, në këtë rregullore, termat e mëposhtëm kanë këto kuptime:
a) “Plazh”, zona me rërë, zhavorr apo shkëmb, që shtrihet në buzë të ujit të detit, lumit apo liqenit, e cila është pronë ekskluzive e shtetit dhe administrohet nga njësia e vetëqeverisjes vendore, e hapur për përdorim të lirë publik dhe që është identifikuar si e përshtatshme për zonë çlodhjeje, argëtuese e që konsiderohet e parrezikshme nga pikëpamja shëndetësore apo e sigurisë për përdorim nga pushuesit;
b) “Plazh i lejuar”, ato plazhe që janë identifikuar sipas shtojcës 1, të kësaj rregulloreje, ku lejohet të ushtrohet veprimtaria e stacionit të plazhit sipas kushteve dhe kritereve të kësaj rregulloreje;
c) “Rregullore e detajuar e stacioneve të plazhit”, tërësia e rregullave të detajuara që përfshin procedurat për përzgjedhjen e subjektit dhe rregullat për vendosjen e pajisjeve, objekteve dhe lehtësirave të tjera në funksion të tipologjisë së plazhit, e cila i bashkëngjitet kontratës për përdorimin e hapësirës së plazhit. Modeli i rregullores së detajuar të stacioneve të plazhit miratohet me vendim të këshillit bashkiak;
ç) “Plazh publik”, zona të plazheve të lejuara dhe të administruara nga njësitë e vetëqeverisjes vendore, të hapura për përdorim publik e që ofrojnë kërkesa minimale për sigurinë dhe higjienën;
d) “Vrojtues plazhi”, personi i kualifikuar dhe i certifikuar nga qendrat e formimit profesional për vrojtues plazhi, për të shpëtuar jetën në ujë dhe për të dhënë ndihmën e parë mjekësore;
dh) “Zonë shërbimesh”, zona ku ndodhen shërbimet higjieno-sanitare, kabinat e veshjes dhe baret.

Neni 3
Tipologjia e plazheve

1. Plazhet në bazë të vijës së bregut të detit ose të liqenit dhe të karakteristikave të tjera natyrore ndahen në plazhe të tipit A, B, AB e C:
a) Plazh i tipit A është plazhi kryesisht me përbërje ranore dhe gjerësi të konsiderueshme të brezit të plazhit, e cila nuk është më e vogël se 60 (gjashtëdhjetë) m vijë perpendikulare me vijën e bregut të detit ose të liqenit;
b) Plazh i tipit B është plazhi kryesisht me përbërje shkëmbore dhe zhavorri dhe me gjerësi të brezit të plazhit, e cila nuk është më e madhe se 60 (gjashtëdhjetë) m vijë perpendikulare me vijën e bregut të detit ose liqenit;
c) Plazh i tipit AB është plazhi i ndërthurur, i cili përmban karakteristika si të tipave A e B;
ç) Plazh i tipit C është plazhi i virgjër, për përdorim të lirë, në të cilin nuk lejohet asnjë veprimtari për stacion plazhi, përveç mirëmbajtjes dhe pastrimit të mbeturinave nga njësia e vetëqeverisjes vendore që e ka në administrim.
2. Hapësirat e plazheve të lejuara, të cilat nuk janë dhënë në përdorim për ushtrimin e veprimtarisë së stacionit të plazhit, janë në përdorim të lirë të pushuesve dhe mirëmbahen nga njësia e vetëqeverisjes vendore.

Neni 4
Harta e përgjithshme për plazhet e lejuara
(zëvendësuar fjalë në pikën 2 me VKM nr. 659, datë 10.10.2022)

1. Njësitë e vetëqeverisjes vendore, në bashkëpunim me Drejtorinë e Përgjithshme Detare dhe ministrinë përgjegjëse për turizmin, përgatisin hartën e përgjithshme për plazhet e lejuara. Kjo hartë përmban, si më poshtë vijon: 
a) hapësirat e plazhit për të ushtruar veprimtari si stacion plazhi;
b) hapësirat e plazhit publik;
c) vendndodhjen e kullave dhe pikave të vrojtimit;
ç) zonën e çadrave; 
d) zonën e shërbimeve;
dh) hapësirën ujore të lejuar për notim (zonë e rrethuar me bova);
e) vendbazimet e mjeteve lundruese dhe korridoret e lëvizjes së tyre;
ë) zonat rekreative etj.
2. Ndarja e sipërfaqes së plazhit të lejuar si plazh privat/publik do të bëhet proporcionalisht, sipas raportit 70%/30% dhe në mënyrë perpendikulare me vijën bregdetare. Hapësira e çdo plazhi (publik ose privat) kufizohet me vijën bregdetare.
3. Harta e përgjithshme hartohet nga një grup pune i drejtuar nga njësia e vetëqeverisjes vendore përkatëse, në përbërje të së cilës ka përfaqësues nga ministria përgjegjëse për turizmin dhe Drejtoria e Përgjithshme Detare dhe miratohet, brenda muajit janar, me vendim të këshillit bashkiak. 
4. Njësitë e vetëqeverisjes vendore, deri në datën 31 mars, të çdo viti, duhet të kenë lidhur të gjitha kontratat e qirasë për përdorimin e plazheve. Plazhet për të cilat nuk është lidhur kontratë deri në këtë datë, do të funksionojnë si plazhe publike. 

Neni 5
Kriteret për ushtrimin e veprimtarisë së stacionit të plazhit
(ndryshuar fjalë në pikën 7 me VKM nr. 827, datë 24.12.2021)
1. Veprimtaria e stacionit të plazhit ushtrohet nga çdo person fizik/tregtar apo juridik i përzgjedhur nga njësia e vetëqeverisjes vendore sipas kritereve të parashikuara në këtë rregullore, i cili lidh një kontratë qiraje për përdorimin e hapësirës së plazhit të vënë në dispozicion. Në rastin e kërkesave të projekteve me potencial strategjik, sipas përcaktimeve të ligjit nr. 55/2015, “Për investimet strategjike në Republikën e Shqipërisë”, apo kërkesave të investitorëve në zonat me përparësi zhvillimin e turizmit, kontrata për përdorimin e hapësirës së plazhit lidhet sipas akteve ligjore dhe nënligjore përkatëse.
2. Njësia e vetëqeverisjes vendore shqyrton kërkesat e ardhura nga subjektet private të interesuara për marrjen në përdorim të hapësirës së plazhit për ushtrimin e veprimtarisë së stacionit të plazhit, duke marrë parasysh kriteret, si më poshtë vijon:
a) subjekti ka eksperiencë të mëparshme pozitive në ushtrimin e veprimtarisë së stacionit të plazhit dhe/ose veprimtarive të tjera turistike në plazh, për të cilat nuk është dhënë ndonjë masë administrative nga institucionet përkatëse;
b) plani i biznesit i subjektit përmbush standardet minimale për ruajtjen e bregdetit dhe natyrës, pastrimin e hapësirës së plazhit dhe sigurisë së pushuesve në aspektet teknike të veprimtarisë së stacionit të plazhit dhe është i realizueshëm bazuar në buxhetin e parashikuar në planin e biznesit.
3. Në kërkesën për marrjen në përdorim të hapësirës së plazhit për ushtrimin e veprimtarisë së stacionit të plazhit subjektet e interesuara paraqesin dokumentacionin, si më poshtë vijon:
a) kërkesën e subjektit për marrjen në përdorim të hapësirës së plazhit për ushtrimin e veprimtarisë së stacionit të plazhit;
b) planin e biznesit për ushtrimin e veprimtarisë së stacionit të plazhit, duke përfshirë parashikimin e vlerës së investimit, të ardhurave dhe shpenzimeve;
c) dokumentacionin për të vërtetuar eksperiencë të mëparshme pozitive në ushtrimin e veprimtarisë së stacionit të plazhit. Në këtë rast, njësia e vetëqeverisjes vendore, para lidhjes së kontratës, ka detyrimin që të verifikojë nëse subjekti aplikues ka përmbushur detyrimet që rrjedhin nga kontratat e mëparshme;
ç) ekstraktin e regjistrimit të subjektit të lëshuar nga organet përkatëse, nëse ka;
d) vërtetimin nga autoritetet tatimore se subjekti ka shlyer të gjitha detyrimet tatimore;
dh) vërtetimin nga institucionet përkatëse që nuk është në ndjekje penale, si dhe nuk ka procese gjyqësore lidhur me aktivitetin;
e) vetëdeklarimin se subjekti është njohur me kushtet, kriteret dhe kërkesat për ushtrimin e veprimtarisë së stacionit të plazhit dhe mban përgjegjësi të plotë për plotësimin dhe zbatimin tyre, sipas ligjeve dhe akteve nënligjore në fuqi, sipas formatit të shtojcës 5 bashkëlidhur këtij vendimi.
4. Ministria përgjegjëse për turizmin duhet të njoftojë bashkitë respektive për kërkesat për investime strategjike në plazhe brenda muajit të çdo viti. Ndërkohë që njësia e vetëqeverisjes vendore, përpara dhënies në përdorim të hapësirës së plazhit për ushtrimin e veprimtarisë së stacionit të plazhit, duhet të marrë paraprakisht konfirmimin nga ministria përgjegjëse për turizmin nëse hapësira e plazhit të kërkuar është objekt i ndonjë kërkese sipas ligjit nr. 55/2015, “Për investimet strategjike në Republikën e Shqipërisë”, ose është objekt i ndonjë kërkese për investitorët në zonat me përparësi zhvillimin e turizmit. Në këtë rast kërkesa e subjektit për ushtrimin e veprimtarisë së stacionit të plazhit, dorëzuar pranë njësisë së vetëqeverisjes vendore, refuzohet.
5. Pas verifikimeve të lartpërmendura, njësia e vetëqeverisjes vendore shqyrton kërkesat e ardhura nga subjektet private dhe pranon ose refuzon këto kërkesa brenda 15 (pesëmbëdhjetë) ditëve nga data e marrjes së kërkesës të shoqëruar me dokumentacionin e plotë.
6. Njësia e vetëqeverisjes vendore, në dhënien në përdorim të hapësirës së plazhit për ushtrimin e veprimtarisë së stacionit të plazhit, i jep përparësi sipas radhës:
a) subjekteve që ushtrojnë një aktivitet të lidhur me shfrytëzimin e plazhit (strukturë akomoduese apo bar-restorant pranë hapësirës së plazhit që kërkohet ose veprimtari tjetër turistike në plazh);
b) subjekteve fizike dhe juridike të tjera.
7. Përveçse kur zbatohen kritere të tjera, të përcaktuara në legjislacionin për vënien në dispozicion të pasurive të paluajtshme shtetërore për projekte investuese në zonat me përparësi turizmin, hapësirat e plazhit të dhënë në përdorim për stacione plazhi, nuk mund të jenë më të vogla se 50 (pesëdhjetë) m² dhe më të mëdha se 6 000 (gjashtë mijë) m².
8. Subjektet e interesuara, pasi përzgjidhen:
a) regjistrohen si subjekte tregtare pranë Qendrës Kombëtare të Biznesit, nëse nuk janë të regjistruara që në fazën e kërkesës;
b) paraqesin një marrëveshje paraprake me vrojtues plazhi, e cila të garantojë sigurinë në stacionin e plazhit gjatë gjithë kohëzgjatjes së kontratës.
Pas plotësimit të këtyre kushteve, subjektet nënshkruajnë me njësinë e vetëqeverisjes vendore përkatëse kontratën e qirasë për përdorimin e hapësirës së plazhit për ushtrimin e aktivitetit të stacionit të plazhit, sipas modelit të kontratës të parashikuar në shtojcën 2, bashkëlidhur kësaj rregulloreje. 
9. Kontrata për dhënien në përdorim të hapësirave të plazhit mund të nënshkruhet me afat nga 1 (një) deri në 5 (pesë) vjet, me të drejtë rinovimi.
10. Njësitë e vetëqeverisjes vendore detyrohet të përcjellin brenda 15 (pesëmbëdhjetë) ditëve nga data e fundit e afatit të dhënë për nënshkrimin e kontratës, listën me të dhënat e subjekteve, duke përfshirë edhe sipërfaqet e dhëna me qira pranë prefektit të qarkut, ministrisë përgjegjëse për turizmin dhe inspektoratit përgjegjës për turizmin.
11. Stacioni i plazhit duhet të mbahet i hapur nga subjektet të paktën gjatë afatit nga data 1 maj deri më 30 shtator të çdo viti dhe gjatë kësaj periudhe duhet të ofrojë të gjitha shërbimet e të përmbushë të gjitha kushtet minimale të përcaktuara në bazë të tipologjisë së plazhit ku do të ushtrohet aktiviteti.

Neni 6
Kushtet minimale të stacionit të plazhit sipas tipologjisë së plazhit

1. Kushtet minimale që duhet të përmbushë një stacion plazhi në plazhet e tipit A, janë, si më poshtë vijon:
a) për çadrat dhe ndenjëset e pushuesve të respektohet një distancë prej të paktën 7.5 (shtatë pikë pesë) m nga vija e bregut të detit, liqenit, lumit;
b) hapësira prej 2.5 (dy pikë pesë) m përpara brezit të parë të çadrave të jetë e lirë për t’u shfrytëzuar nga publiku;
c) hapësira midis çadrave (nga çadra në çadër) nuk duhet të jetë më e vogël se 3 (tre) m në linjë horizontale me vijën e ujit, si dhe jo më e vogël se 2.5 (dy pikë pesë) m në linjë vertikale me vijën e ujit;
ç) të ketë në dispozicion të pushuesve 1 (një) dush me ujë të ëmbël për çdo 100 (njëqind) çadra;
d) të jetë i pajisur me shërbime higjienike, të paktën 2 (dy) për çdo kapacitet deri në 100 (njëqind) çadra, nga të cilat 1 (një) e ndarë në njësi për femra dhe meshkuj dhe 1 (një) për njerëzit me aftësi të kufizuara; njësia për njerëzit me aftësi të kufizuara mund të përfshihet në secilën njësi për femra dhe meshkuj, duke zmadhuar sipërfaqen e këtyre njësive të shërbimit në dimensionet maksimale 1,80 m x 1,80 m;
dh) të ketë të paktën 2 (dy) kabina zhveshjeje për çdo kapacitet deri në 50 (pesëdhjetë) çadra; sipërfaqja totale e kabinave të zhveshjes nuk duhet të jetë më e vogël se 1 (një) % e sipërfaqes së hapësirës së plazhit të dhënë në përdorim;
e) të jetë i pajisur me zonën e ndihmës së shpejtë në shërbim të pushuesve, si dhe me pajisjet përkatëse për dhënien e ndihmës së shpejtë për pushuesit; ky ambient duhet të jetë lehtësisht i aksesueshëm dhe i identifikueshëm dhe të lihen korridore të lira kalimi për transportin në raste emergjence;
ë) prania e tabelave informuese, të vendosura në vende të dukshme, me numrat e telefonit të Ambulancës, Policisë, Zjarrfikëses, Kapitanerisë së Portit, QNOD-it;
f) të jetë i pajisur me telefon publik në dispozicion të pushuesve;
g) të jetë i pajisur me kontejnerë dhe kosha me kapak për hedhjen e mbeturinave;
gj) çdo çadër duhet të jetë e pajisur me 2 (dy) krevate plazhi;
h) të reklamojë identitetin e subjektit që ushtron veprimtarinë e stacionit të plazhit dhe çmimet për shërbimin e ofruar;
i) stafi që shërben pranë stacioneve të plazhit të ketë uniforme dalluese;
j) të zbatojë kodin e etikës globale në fushën e turizmit;
k) shërbimi për pastrimin dhe mirëmbajtjen e stacionit të plazhit të jetë ditor, në mëngjes dhe në mbrëmje pas mbylljes së plazhit; gjithashtu, gjatë orarit të hapjes së stacionit të plazhit duhet të sigurohet vazhdimësia e pastërtisë dhe boshatisja e koshave të mbeturinave;
l) në të gjithë territorin e plazhit ndalohet vendosja e elementeve ndarëse, gardhe apo të tjera të ngjashme me to.
2. Kushtet minimale që duhet të plotësojë një stacion plazhi në plazhet e tipit B, janë, si më poshtë vijon:
a) çadrat dhe ndenjëset e pushuesve të vendosen pranë bregut të detit, duke lënë hapësirë të mjaftueshme për lëvizjen e lirë të pushuesve;
b) hapësira midis çadrave (nga çadra në çadër) duhet të jetë të paktën 2.5 (dy pikë pesë) m;
c) të gjitha kushtet e përcaktuara për tipin A, në pikën 1, përveç shkronjave “b”, “c” dhe “ç”.
3. Kushtet minimale që duhet të plotësojë një stacion plazhi në plazhet e tipit AB, janë, si më poshtë vijon:
a) për hapësirat, të cilat përmbajnë elementet e tipologjisë së plazhit të tipit A, do të zbatohen kriteret e plazhit të tipit A, sipas pikës 1, të këtij neni;
b) për hapësirat, të cilat përmbajnë elementet e tipologjisë së plazhit të tipit B, do të zbatohen kriteret e plazhit të tipit B, sipas pikës 2, të këtij neni.
4. Nuk mund të ndalohet apo të kufizohet, në asnjë formë dhe në asnjë kohë, kalimi i publikut në rrugët që lidhin rrugën publike me plazhin publik. Subjektet e veprimtarisë së stacionit të plazhit kanë detyrimin për të krijuar kushtet e kalimit lirisht të publikut dhe moscenimin në ndonjë formë të kësaj të drejte, si dhe sigurimin e kushteve të kalimit lirisht të personave me aftësi të kufizuar.
5. Në rastin e bllokimit të rrugëve ekzistuese nga subjektet ushtruese të veprimtarisë së stacionit të plazhit, njësia e vetëqeverisjes vendore me të cilin është lidhur kontrata nga subjekti që ushtron këtë veprimtari merr masa të menjëhershme për lirimin e këtyre rrugëve vullnetarisht nga këto subjekte ose të ndërtimit të rrugëve të reja, me parametrat e duhur për të mundësuar aksesin e publikut në plazh.
6. Në stacionet e plazhit, në hapësirën midis bregut dhe zonës së çadrave, nuk lejohen shitësit ambulantë.
7. Kritere më të detajuara mund të parashikohen në çdo rregullore të stacionit të plazhit, bashkëlidhur kontratës së dhënies në përdorim.

Neni 7
Kërkesat për sigurinë në stacionet e plazhit
(hequr fjalë në pikën 2, ndryshuar fjalia e tretë  në shkronjën “dh” të pikës 5 me VKM nr. 659, datë 10.10.2022)

1. Të gjitha stacionet e plazhit kanë detyrimin e vendosjes, mirëmbajtjes dhe ruajtjes së kushteve higjienike dhe të sigurisë për jetën, të caktuara në këtë rregullore, si dhe kanë detyrë të ruajnë pastërtinë e detit dhe bregut të detit për zonën para stacionit të plazhit, si dhe ta mbrojnë atë nga ndotjet e dëmtimet me shpenzimet e tyre.
2. Kërkesat për sigurinë të përcaktuara në këtë nen zbatohen edhe për plazhet publike.
3. Të gjitha stacionet e plazhit kanë për detyrë të respektojnë kriteret dhe kushtet për sigurinë e shëndetit dhe jetës të përcaktuara me akte ligjore dhe nënligjore në lidhje me aktivitetet e ndryshme specifike që zhvillohen e ofrohen në stacionet e plazhit.
4. Të gjitha stacionet e plazhit duhet të garantojnë shërbimin me vrojtues plazhi përgjatë gjithë kohës që subjekti ushtron aktivitetin e tij, për çdo 80 (tetëdhjetë) m vijë lineare bregdetare. Për stacionet e plazhit, me vijë lineare bregdetare mbi 80 (tetëdhjetë) m, pajisjen me pika vrojtimi për çdo fraksion 80 (tetëdhjetë) m linear. Edhe stacionet e plazhit me vijë lineare bregdetare nën 80 (tetëdhjetë) m kanë detyrimin të kenë vrojtues plazhi. 
5. Të gjitha stacionet e plazhit duhet të kenë:
a) Sinjalizimin dhe kufizimin me bova (me diametër 22 cm) me ngjyrë të kuqe, të lidhura me litar pluskues me njëra tjetrën, çdo 30–50 m të hapësirës ujore përpara stacionit të plazhit të dedikuar për not, e cila duhet të jetë deri në: 
i. 200 (dyqind) m nga bregu për plazhet e tipit A;
ii. 100 (njëqind) m nga bregu për plazhet e tipit B
Deri në thellësinë 1.6 m (një pikë gjashtë) të vendosen bova (me diametër 22 cm), me ngjyrë të bardhë, e cila sinjalizon pushuesit për zonën e sigurt për notim. Bovat duhet të jenë të mirankoruara dhe të kontrollohen periodikisht nëse ato kanë lëvizur nga pozicioni i tyre nga dallgët, era apo shkaqe të tjera.
b) sinjalizimin e zonave të përdorimit të mjeteve lundruese për argëtim, zonat për përdorimin dhe ankorimin e mjeteve lundruese me ose pa motor, jashtë zonave të përcaktuara për not sipas shkronjës “a”, më sipër, duhet të jenë të kufizuara, duke ofruar vende për ankorim (kalata), vendparkim në tokë dhe bova për përcaktimin e korridoreve për afrimin dhe parkimin në tokë të mjeteve ujore me ose pa motor. Në zonat e përdorimit dhe ankorimit të mjeteve lundruese për argëtim, aktivitetet e notimit janë të ndaluara. Sinjalizimin me tabela informuese në shqip dhe në anglisht, në vend të dukshëm pranë bregut të detit “Zonë e ndaluar për notim” dhe “No swimming area”;
c) vendosjen e flamujve me shkop, çdo ditë, gjatë sezonit të verës; subjekti që ushtron veprimtarinë e stacionit të plazhit duhet të vendosë një flamur në përputhje me kushtet e motit dhe të detit, i cili mund të ndryshohet gjatë ditës, nëse ndryshojnë kushtet e motit apo të detit, si më poshtë vijon:
i. flamur i gjelbër – lejohet notimi;
ii. flamur i verdhë – notim me masa mbrojtëse;
iii. flamur i kuq – ndalohet notimi.
Në shkopin e flamurit duhet të ketë edhe një tabelë sqaruese në shqip dhe anglisht për sinjalistikën me flamur dhe me informacion mbi kushtet e plazhit. Shkopi i flamurit duhet të jetë 3.5 m i lartë, i dukshëm në të gjithë zonën;
ç) Pajisjen e çdo stacioni të plazhit me pikë vrojtimi, pajisjet e të cilave janë përcaktuara në shtojcën nr. 3, bashkëlidhur këtij vendimi. Pika e vrojtimit duhet:
i. të jetë e vendosur në pozicion qendror referuar strukturës së stacionit të plazhit ose vijës bregdetare në përdorim;
ii. të jetë e avancuar në krahasim me vijën e parë të çadrave;
iii. të ketë një fushë pamjeje dhe veprimi të lirë;
iv. të jetë mbulesa e çadrës ose tendës së pikës së vrojtimit me pëlhurë të kuqe, lehtësisht e identifikueshme, ku të shkruhet qartë “VROJTUES PLAZHI”/ “LIFEGUARD”;
d) Pajisjen e plazheve publike me kulla vrojtimi, pajisjet e të cilave përcaktohen në shtojcën nr. 4, bashkëlidhur këtij vendimi. Distancat për pajisjen me kullë vrojtimi në këto plazhe, për aq sa është e mundur, do të jenë sa distancat e parashikuara për pikat e vrojtimit në stacionet e plazhit dhe duhet të ketë lartësi 3 m dhe fushë pamjeje e veprimi të lirë; 
dh) Çdo “stacion plazhi” dhe “plazh publik” duhet të garantojë shërbimin me vrojtues plazhi. Vrojtuesi i plazhit punësohet nga subjekti publik dhe privat që ka në përdorim/administrim hapësirën e plazhit dhe duhet të garantohet përgjatë gjithë periudhës së ushtrimit të veprimtarisë së plazhit. Në rast mungese të shërbimit me vrojtues plazhi, inspektorati përgjegjës për turizmin merr masa administrative në përputhje me legjislacionin në fuqi për inspektimin dhe parashikimet e kësaj rregulloreje.
6. Për plazhet publike, të cilat administrohen nga njësitë vendore, në të cilat nuk mund të ofrohen kriteret e sigurisë, duhet të vendosen tabela informuese lehtësisht të dallueshme, me mbishkrime (në shqip e në anglisht) “KUJDES! – KY PLAZH NUK KA VROJTUES PLAZHI.” / “ATTENTION! - THIS BEACH HAS NO LIFEGUARD.”. 
7. Çdo stacion plazhi dhe kullë vrojtimi duhet të ketë të afishuar:
7.1. kanalet për komunikim emergjence, si: 
a) shërbimi i urgjencës mjekësore;
b) Policia e Shtetit dhe Policia Kufitare;
c) zjarrfikëset;
ç) Kapitaneria Detare;
dh) Qendra Ndërinstitucionale Operacionale Detare (QNOD).
7.2 Në mënyrë të dukshme, këshillat drejtuar pushuesve, si më poshtë vijon: 
a) Noto vetëm në zonat e autorizuara dhe me sinjalistikë. 
b) Respekto flamurin dhe informacionin e afishuar. 
c) Ndalohet notimi nën ndikimin e alkoolit apo drogave. 
ç) Mos noto, nëse ke ndonjë problem fizik. 
d) Pusho për një orë pas ngrënies, para se të shkosh për notim. 
dh) Të miturit nën 16 vjeç duhet të jenë gjithmonë nën mbikëqyrjen e më të rriturve. 
e) Mos u hidh nga shkëmbinj apo platforma përveç vendeve të autorizuara me sinjalistikë. 
ë) Ndiq udhëzimet e vrojtuesit (rojës së shpëtimit të jetës). 
f) Mbaj pastër mjedisin. 
g) Në rast EMERGJENCE në det, telefono 112.
8. Lejohet aktiviteti i dhënies me qira të pedaloneve apo i mjeteve të tjera ujore dhe përdorimi i tyre duhet të bëhet jashtë zonës së notimit. Lëvizja e motorëve të ujit apo varkave motorike duhet të bëhet në një distancë prej 300 m nga zona e notimit.
9. Ofrimi i shërbimeve dhe plotësimi i kushteve të përmendura më sipër bëhet me shpenzimet e mbajtësit të autorizimit të stacionit të plazhit.
10. Kontrata e përdorimit të hapësirës së plazhit mund të parashikojë kritere më të detajuara të stacionit të plazhit sipas tipologjisë së plazhit.

Neni 8
Detyrat e vrojtuesit të plazhit 
(ndryshuar fjalë në shkronjën “dh” me VKM nr. 827, datë 24.12.2021)
Vrojtuesi i plazhit ka si detyrim:
a) të ketë njohuri për kuadrin ligjor të funksionimit të stacionit të plazhit, teknikat e shpëtimit dhe dyluftimit në ujë, dhënien e ndihmës së parë mjekësore, për hidrometeorologjinë, karakteristikat e brigjeve shqiptare dhe rrymat ujore në to, si dhe mbi sigurinë e mjedisit ujor me referim të veçantë për të njohur faktorët e rrezikshëm që mund të jenë të pranishëm në ujë;
b) të jetë i angazhuar ekskluzivisht në shërbim të vrojtim-shpëtimit dhe të jetë i pranishëm përgjatë gjithë kohës pranë pikës së vrojtimit, përjashtuar rastet emergjente;
c) të mbajë të veshur uniformën e vrojtuesit me ngjyrë të kuqe gjatë shërbimit. Uniforma ka të shkruar në pjesën e përparme logon, në krahun e majtë, simbolin e flamurit shqiptar, në krahun e djathtë numrin e matrikullës dhe, në pjesën e pasme, në mënyrë të dukshme qartë, “Vrojtues plazhi” dhe “Lifeguard”;
ç) të sinjalizojë pranë organeve kompetente në rastet kur verifikohen kundërvajtje në territorin e stacionit të plazhit dhe në hapësirën ujore përballë tij;
d) të kujdeset periodikisht për sinjalistikën ujore dhe territoriale të stacionit të plazhit dhe të bëjë zëvendësimin e materialeve të konsumuara në kutinë e ndihmës së shpejtë mjekësore, si dhe të mbajë në efiçencë mjetet e shpëtimit;
dh) të ketë certifikatën dhe kartën ekuivalente të certifikatës brenda afatit të vlefshmërisë, lëshuar nga qendrat e formimit profesional përkatëse. Rinovimi i saj bëhet sipas rregullores së subjektit certifikues, me qëllim monitorimin e aftësive fizike, mendore të vrojtuesit. 

Neni 9
Kritere të përgjithshme për strukturat në stacionet e plazhit

1. Strukturat dhe pajisjet e përdorura në stacionin e plazhit, përveç instalimeve sanitare publike dhe pikat e vrojtimit/kullave të vrojtimit, duhet të çmontohen me përfundimin e afatit të parashikuar në kontratë për sezonin e plazhit të vitit respektiv, për t’i kthyer plazhit karakterin e tij natyror.
2. Strukturat e përdorura duhet të jenë:
a) struktura lehtësisht të çmontueshme, të realizuara me elemente, të tilla si: druri, panele të parafabrikuara të lehta, mbulesa të lehta, PVC, që nuk e dëmtojnë mjedisin në momentin e zhvendosjes;
b) pajisje të lëvizshme, të instalueshme vetëm për periudhën e sezonit të plazhit dhe të cilat mund të hiqen me mbylljen e tij, p.sh.: çadra, krevate plazhi, tavolina, akseset për të shkuar në det, struktura të vogla prej druri etj.
c) struktura të sigurta, të kenë sistemet e montimit me bulona, strukturat e shërbimeve mund të jenë të përkohshme.
3. Në stacionet e plazheve mund të ketë 3 tipologji çadrash:
a) me kashtë;
b) me pëlhurë (tekstil);
c) tendë kashte apo pëlhure.
4. Brenda brezit të shërbimeve mund të realizohen këto struktura: kioskë menaxhimi për plazhin, kabina, shërbime higjienike, depo, pika vrojtimi/kulla e vrojtimit, hapësirë për rojën e plazhit (në rastin e plazhit publik), beach-bar, hapësirë për fëmijët, hapësira relaksimi me tavolina, hapësirë për vendosjen e biçikletave. Materialet që lejohen të përdoren për këto struktura janë: dru, kashtë, kallama, tenda të lehta, struktura të çmontueshme, në mënyrë që të magazinohen gjatë sezonit të dimrit dhe të transportohen përgjatë zonës bregdetare, në rast nevoje.

Neni 10
Respektimi i kushtit për nivelin e lejuar të zhurmave

Çdo stacion plazhi është i detyruar të respektojë nivelin kufi të zhurmave të parashikuara në aktet ligjore dhe nënligjore në fuqi për zhurmat, si dhe/ose në planet vendore të miratuara nga organet e vetëqeverisjes vendore.

Neni 11
Verifikimi i kushteve dhe kritereve

1. Inspektorati përgjegjës për turizmin, në bashkëpunim me inspektoratet përgjegjëse, verifikon respektimin e kushteve dhe kritereve të përcaktuara në këtë rregullore nga subjektet që kanë lidhur një kontratë qiraje me organet e vetëqeverisjes vendore.
2. Inspektorati përgjegjës për turizmin, në përfundim të inspektimit të kryer, njofton për çdo shkelje të konstatuar të rëndë dhe/ose të përsëritur, njësinë e vetëqeverisjes vendore për marrjen e masave të nevojshme, deri në zgjidhjen e menjëhershme të kontratës. 

Neni 12
Rinovimi i kontratës

1. Në rastin e kërkesës për rinovimin e kontratës së përdorimit të hapësirës së plazhit nga një subjekt, i cili ushtron aktivitetin e stacionit të plazhit, subjekti duhet t’i paraqesë njësisë së vetëqeverisjes vendore kërkesën për rinovim me shkrim të paktën 6 (gjashtë) muaj para përfundimit të kontratës së qirasë të lidhur me të.
2. Për rinovimin e kontratës, së bashku me kërkesën, subjekti duhet:
a) të ketë përmbushur të gjitha detyrimet sipas kontratës së qirasë të lidhur me njësinë e vetëqeverisjes vendore;
b) të ketë shlyer të gjitha detyrimet tatimore, vërtetuar nga autoritetet tatimore.
3. Përveç sa më sipër, njësitë e vetëqeverisjes vendore mund të kërkojnë edhe dokumentacion shtesë sipas specifikave të stacionit të plazhit.
4. Njësia e vetëqeverisjes vendore miraton ose refuzon kërkesën e subjektit për rinovimin e kontratës brenda 30 (tridhjetë) ditësh nga marrja e kërkesës së shoqëruar me dokumentacionin përkatës.
5. Në rast të shkeljeve të rënda ose të përsëritura, të gjetura nga inspektorati përgjegjës për turizmin, për të cilat është njoftuar njësia e vetëqeverisjes vendore, kjo e fundit nuk mund të rinovojë kontratën e qirasë për përdorimin e plazhit.

Neni 13
Dispozitë kalimtare 

1. Përjashtimisht, për vitin 2019, nuk zbatohet:
a) parashikimi i pikës 3, të nenit 4, të kësaj rregulloreje;
b) rregullorja e detajuar e stacioneve të plazhit e përcaktuar në shkronjën “c”, të pikës 2, të nenit 2, të kësaj rregulloreje.
2. Përjashtimisht, për vitin 2019, afati kohor i lidhjes së kontratës, sipas përcaktimit të pikës 4, të nenit 4, të kësaj rregulloreje, do të jetë data 20 prill 2019.

                                                                    Neni 14
(Shtuar me VKM nr. 424, datë 27.5.2020; ndryshuar fjalë në pikën 1, 6, 7, 17, ndryshuar pika 2, 4, 5, 8, 9, 10, 12, 18, 19, hequr fjalë në shkronjën “c” dhe shtuar shkronja “ç” në pikën 7, shfuqizuar pika 14, 16 me VKM nr. 1172, datë 24.12.2020; ndryshuar fjalë në pikën 1, shtuar fjali në shkronjën “c” të pikës 10 me VKM nr. 827, datë 24.12.2021; shtuar fjalë në pikën 1 dhe 13 me VKM nr. 659, datë 10.10.2022)

1. Përjashtimisht, për vitin 2022 dhe për sezonin turistik 2023–2024, në kushtet e epidemisë së shkaktuar nga COVID-19, hapja e sezonit turistik si dhe dokumentacioni, procedura e miratimit, monitorimi për ushtrimin e veprimtarisë si stacion plazhi bëhen sipas parashikimeve të këtij neni.
2. Afati i sezonit turistik do të jetë nga data 1 maj deri më 15 nëntor.
3. Për mbarëvajtjen dhe monitorimin e veprimtarisë së sezonit turistik ngrihet Komiteti i Menaxhimit të Sezonit Turistik (KMST), që kryesohet nga ministri i Turizmit dhe Mjedisit dhe, në përbërje të tij, ka përfaqësues të nivelit të lartë nga:
a) Ministria e Shëndetësisë dhe Mbrojtjes Sociale;
b) Ministria e Infrastrukturës dhe Energjisë;
c) Ministria e Mbrojtjes;
ç)  Ministria e Brendshme;
d) Ministria e Kulturës;
dh) Ministria e Bujqësisë dhe Zhvillimit Rural;
 dhe asistohet nga Task-Forca Ndërinstitucionale e Sezonit Turistik, e ngritur me urdhër të Kryeministrit.
Sipas rastit, Komiteti i Menaxhimit të Sezonit Turistik mund të këshillohet me përfaqësues të njësisë përkatëse të vetëqeverisjes vendore, ekspertë të fushës së turizmit dhe përfaqësues të institucioneve të tjera.
 4. Detyrat e Komitetit të Menaxhimit të Sezonit Turistik janë:
a) miratimi i listës së plazheve dhe i hartës së stacioneve të plazheve, sipas tipologjive të tyre, si dhe plazheve publike, bazuar në propozimet e njësive të vetëqeverisjes vendore, të cilat pajisen me një numër të veçantë identifikues, që publikohet në momentin e hapjes së kërkesës online; 
b) monitorimi i mbarëvajtjes së sezonit turistik, si dhe koordinimi ndërinstitucional për respektimin e masave dhe të detyrimeve të çdo institucioni përgjegjës sipas detyrave funksionale respektive.
5 Si autoritet i shqyrtimit të kërkesave për ushtrimin e veprimtarisë si stacion plazhi ngrihet grupi teknik i shqyrtimit të kërkesave (në vijim “GTSHA”). Ngritja dhe mënyra e funksionimit të GTSHA-së miratohen me urdhër ministri.
6. Mënyra e organizmit dhe e funksionimit të Komitetit të Menaxhimit të Sezonit Turistik (KMTS) miratohet me urdhër të ministrit të Turizmit dhe Mjedisit.
7. Përzgjedhja e subjekteve për lidhjen e kontratave për ushtrimin e veprimtarisë së stacioneve të plazheve bëhet sipas prioritetit të mëposhtëm:
a) Subjekti të disponojë një strukturë akomoduese të kategorizuar nga ministria përgjegjëse për turizmin, me hapësirë plazhi para strukturës akomoduese;
b) Subjekti të disponojë një strukturë akomoduese të kategorizuar nga ministria përgjegjëse për turizmin, në afërsi me stacionin e plazhit;
c) Në rast se nuk ka strukturë akomoduese apo interes nga strukturat akomoduese si më sipër, subjekti të disponojë një strukturë shërbimi me kapacitet mbi 20 tavolina dhe të ketë hapësirë plazhi pranë strukturës.
ç) Në mungesë të strukturave akomoduese apo të strukturave të shërbimit si më sipër, subjekti mund të aplikojë për vendosjen e strukturës së shërbimit në brezin e shërbimeve të stacionit të plazhit, sipas përcaktimeve të pikës 4, të nenit 9, të vendimit nr. 171, datë 27.3.2019, të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar, njëkohësisht me kërkesën për menaxhimin e stacionit të plazhit, sipas përcaktimeve, të cilat do të parashikohen me urdhër të ministrit përgjegjës të turizmit. Sipërfaqja e lejuar e strukturës së shërbimit mund të jetë deri në 10 (dhjetë) % të të gjithë sipërfaqes së miratuar të stacionit të plazhit, por, në çdo rast, nuk mund të tejkalojë sipërfaqen totale prej 60 (gjashtëdhjetë) m2.
8. Kërkesa për marrjen në përdorim të hapësirës së plazhit për ushtrimin e veprimtarisë si stacion plazhi dhe të strukturës së shërbimit, sipas rastit, bëhet direkt nga subjekti i interesuar nëpërmjet portalit e-Albania, sipas njoftimit në faqen zyrtare të Ministrisë së Turizmit dhe Mjedisit. Ministria mund të hapë më shumë se 1 (një) thirrje për kërkesë brenda një sezoni turistik.
9. Dokumentacioni paraprak i nevojshëm për procesin e kërkesës online është, si më poshtë vijon:
a) formulari i kërkesës online, sipas numrit përkatës identifikues të stacionit të plazhit. Për çdo stacion plazhi bëhet nga një kërkesë i veçantë;
b) plani i operimit për ushtrimin e veprimtarisë si stacion plazhi dhe strukturë shërbimi, sipas rastit, sipas formatit të publikuar online;
c) foto të jashtme të qarta të strukturës akomoduese/së shërbimit, të cilat të identifikojnë strukturën akomoduese/e shërbimit në raport me hapësirën e plazhit, si dhe foto të qarta të hapësirës së plazhit për të cilën aplikohet.
10. GTSHA-ja, për shqyrtimin e kërkesave, ndjek procedurën e mëposhtme:
a) shqyrton dokumentacionin e paraqitur, sipas pikës 9 të këtij neni dhe, në rast se konstatohet mungesë apo paqartësi dokumentacioni, njofton menjëherë subjektin nëpërmjet portalit e-Albania për afatin dhe plotësimin e dokumentacionit të nevojshëm;
b) në rast se subjekti nuk i plotëson kriteret sipas pikës 7, të këtij neni, dhe/ose dokumentacioni, pas kërkesës për plotësim, mbetet i paplotësuar brenda afatit të kërkuar, GTSHA-ja refuzon përfundimisht kërkesën nëpërmjet portalit e-Albania; 
c) në rast se subjekti i plotëson kriteret sipas pikës 7 të këtij neni dhe dokumentacioni i paraqitur rezulton i plotë, GTSHA-ja njofton subjektin nëpërmjet portalit e-Albania dhe njofton elektronikisht Agjencinë Kombëtare të Bregdetit (në vijim “AKB”) dhe njësinë përkatëse të vetëqeverisjes vendore (në vijim “NJVV”), me qëllim plotësimin e dokumentacionit shtesë, si më poshtë vijon: 
i. planvendosja përkatëse për sipërfaqen konkrete të miratuar të stacionit të plazhit, pas negociimit ndërmjet subjektit të kualifikuar dhe NJVV-së, që do të jepet për shfrytëzim si stacion plazhi, përfshirë edhe brezin e shërbimeve, sipas rastit, e miratuar nga të dyja palët;
[bookmark: _Hlk61255387]ii. gjenerimi i mandatpagesës vjetore të sipërfaqes së stacionit të plazhit, nga ana e NJVV-së si palë përfituese, sipas tarifave vendore në fuqi, ku të detajohet detyrimi financiar vjetor për përdorimin e sipërfaqes së stacionit të plazhit dhe për ngritjen e shfrytëzimin e strukturave të shërbimit, sipas rastit, si dhe vërtetimi i pagesës së kryer nga ana e subjektit. Në rast të kontratave disavjeçare të lidhura sipas këtij neni, NJVV-ja është përgjegjëse për mbledhjen e detyrimeve të qirasë për çdo vit. Përpara fillimit të sezonit turistik të vitit pasardhës, NJVV-ja njofton zyrtarisht AKB-në për statusin e detyrimeve nga ana e subjekteve me të cilat është lidhur kontrata. Mospagesa e detyrimeve vjetore të qirasë përpara sezonit turistik nga ana e subjekteve përfituese përbën shkak për zgjidhjen e menjëhershme të kontratës. Përjashtimisht, subjektet, që paraqesin kërkesën për lidhjen e kontratave për ushtrimin e veprimtarisë së stacioneve të plazheve, sipas shkronjës “ç”, të pikës 7, të këtij neni, paraqesin gjenerimin e mandatpagesës të përcaktuar më lart, nëpërmjet portalit e-Albania, para nënshkrimit të kontratës.
ii/1. vërtetimin nga autoritetet tatimore se subjekti ka shlyer të gjitha detyrimet tatimore;
iii. pas plotësimit të dokumentacionit shtesë si më sipër, GTSHA-ja miraton në portalin e-Albania kërkesës përkatëse dhe AKB-ja njofton menjëherë subjektin dhe NJVV-në për nënshkrimin e kontratës sipas formatit tip bashkëlidhur këtij vendimi. Para nënshkrimit të kontratës, subjekti duhet të paraqesë marrëveshjen e noterizuar me vrojtuesin e plazhit (shoqëruar me certifikatën përkatëse të kualifikimit), e vlefshme përgjatë gjithë kohëzgjatjes së kontratës, si dhe vendimin e Këshillit Kombëtar të Territorit për miratimin e stacioneve të plazhit, vetëm për subjektet që kanë kërkuar lidhjen e kontratave për ushtrimin e veprimtarisë së stacioneve të plazheve, sipas shkronjës “ç”, të pikës 7, të këtij neni.
ç) në përfundim të nënshkrimit të kontratës, subjekti pajiset me certifikatën e përdorimit të stacioneve të plazhit, sipas modelit të miratuar me urdhër të ministrit përgjegjës për turizmin.
11. Stacionet e plazhit, për të cilat nuk lidhen kontrata sipas parashikimeve të kësaj rregulloreje, janë plazhe publike.
12. Dorëzimi i hapësirës së plazhit bëhet, si më poshtë vijon:
a) brenda 10 (dhjetë) ditëve nga data e nënshkrimit të kontratës, topografi i njësisë përkatëse të vetëqeverisjes vendore ndan me procesverbal në terren koordinatat e stacionit të plazhit dhe njofton policinë bashkiake për monitorimin e veprimtarisë; 
b) një kopje e procesverbalit depozitohet pranë zyrës qendrore të AKB-së brenda 10 (dhjetë) ditëve nga momenti hartimit të tij.
[bookmark: _GoBack]13. Për shkeljet e zbatimit të kushteve të kontratës së lidhur për përdorimin e hapësirave të plazhit, inspektorati përgjegjës për turizmin merr masat administrative në përputhje me legjislacionin në fuqi për inspektimin deri në zgjidhjen e kontratës.
14. Shfuqizuar.
15. Për ruajtjen e rendit dhe të sigurisë publike në plazhe ngarkohet Ministria e Brendshme, në përputhje me legjislacionin në fuqi.
16. Shfuqiuar.
17. Pastrimi, mirëmbajtja, pajisja me infrastrukturën mbështetëse dhe ndarja me sinjalistikën përkatëse të plazheve bëhen nga njësitë e vetëqeverisjes vendore, në përputhje me legjislacionin në fuqi. Në plazhet publike, njësia e vetëqeverisjes vendore vendos sinjalistikë të dallueshme me shënimin “Plazh publik”.
18. Parashikimet e përcaktuara në vendimin nr. 171, datë 27.3.2019, të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar, zbatohen për aq sa është e mundur dhe kur nuk bien ndesh me parashikimet e këtij neni.
19. Kontratat ekzistuese shumëvjeçare mund të rinegociohen sipas parashikimeve të këtij neni.



SHTOJCA 1 
LISTA E PLAZHEVE

	Nr. rendor
	Nr. kord.
	Plazhet
	x
	y

	1
	1
	Plazhi i Velipojës
	367882.7
	4635417.4

	2
	2
	Plazhi i Velipojës
	370879.3
	4635231.1

	3
	1
	Plazhi i Shëngjinit
	383017.1
	4629870.0

	4
	2
	Plazhi i Shëngjinit
	383803.2
	4628015.1

	5
	1
	Plazhi i Tales
	382002.5
	4619791.4

	6
	2
	Plazhi i Tales
	381645.7
	4615499.0

	7
	1
	Plazhi i Gjirit të Lalzit
	375335.5
	4599834.8

	8
	2
	Plazhi i Gjirit të Lalzit
	375853.2
	4595326.2

	9
	1
	Plazhi Rrushkull
	374321.0
	4591441.4

	10
	2
	Plazhi Rrushkull
	372072.4
	4588931.1

	11
	1
	Plazhi Hamallaj
	374338.0
	4591460.6

	12
	2
	Plazhi Hamallaj
	375849.7
	4595184.3

	13
	1
	Plazhi i Katundit të Ri
	370430.8
	4587524.8

	14
	2
	Plazhi i Katundit të Ri
	369312.8
	4585230.5

	15
	1
	Plazhi Currila 4
	368160.8
	4575841.6

	16
	2
	Plazhi Currila 4
	368286.0
	4575796.8

	17
	1
	Plazhi Currila 5
	368562.9
	4575627.2

	18
	2
	Plazhi Currila 5
	369148.3
	4574403.5

	19
	1
	Plazhi i Durrësit
	371942.3
	4574789.1

	20
	2
	Plazhi i Durrësit
	375118.5
	4571538.4

	21
	1
	Plazhi i Rrashbullit
	375146.6
	4571493.0

	22
	2
	Plazhi i Rrashbullit
	375893.9
	4569375.4

	23
	1
	Plazhi Golem
	375294.3
	4565378.1

	24
	2
	Plazhi Golem
	375894.0
	4569372.8

	25
	1
	Plazhi Qerret
	375287.2
	4565355.7

	26
	2
	Plazhi Qerret
	374498.9
	4563812.6

	27
	1
	Plazhi i Gjeneralit
	369756.5
	4554319.0

	28
	2
	Plazhi i Gjeneralit
	369791.5
	4553998.3

	29
	1
	Plazhi i Spillesë
	370445.5
	4551020.2

	30
	2
	Plazhi i Spillesë
	370152.4
	4546821.9

	31
	1
	Plazhi i Divjakës
	370553.4
	4534447.9

	32
	2
	Plazhi i Divjakës
	371563.5
	4537884.2

	33
	1
	Plazhi Seman 1
	362890.3
	4516306.7

	34
	2
	Plazhi Seman 1
	362458.5
	4513614.3

	35
	1
	Plazhi Pishë Pore
	361823.5
	4508305.7

	36
	2
	Plazhi Pishë Pore
	359778.8
	45 04794.1

	37
	1
	Plazhi i Vjetër
	369005.7
	4480957.0

	38
	2
	Plazhi i Vjetër
	371180.7
	4479083.2

	39
	1
	Plazhi Uji i Ftohtë–Jonufër
	372105.0
	4476475.8

	40
	2
	Plazhi Uji i Ftohtë–Jonufër
	371166.5
	4474953.1

	41
	1
	Plazhi Radhimë
	371148.6
	4474918.9

	42
	2
	Plazhi Radhimë
	370671.9
	4466830.0

	43
	1
	Plazhi Orikum 1
	370053.4
	4466737.2

	44
	2
	Plazhi Orikum 1
	369827.6
	4466152.3

	45
	1
	Plazhi Orikum 2
	369620.3
	4465825.4

	46
	2
	Plazhi Orikum 2
	368424.2
	4465040.1

	47
	1
	Plazhi Dhërmi 1
	380819.1
	4446370.5

	48
	2
	Plazhi Dhërmi 1
	382245.6
	4445277.0

	49
	1
	Plazhi Dhërmi 1
	383515.4
	4444663.4

	50
	2
	Plazhi Dhërmi 1
	384798.2
	4443596.0

	51
	1
	Plazhi Jalë
	389262.8
	4441956.3

	52
	2
	Plazhi Jalë
	389343.9
	4441662.5

	53
	1
	Plazhi Livadh
	390844.8
	4440733.9

	54
	2
	Plazhi Livadh
	391799.3
	4439995.6

	55
	1
	Plazhi Himarë 1
	392739.1
	4439727.7

	56
	2
	Plazhi Himarë 1
	393235.6
	4439596.7

	57
	1
	Plazhi Himarë 1
	393311.1
	4439565.1

	58
	2
	Plazhi Himarë 1
	393440.1
	4439449.7

	59
	1
	Plazhi Potam
	393545.8
	4439460.1

	60
	2
	Plazhi Potam
	393805.5
	4438592.9

	61
	1
	Plazhi Llaman
	394788.7
	4437450.6

	62
	2
	Plazhi Llaman
	394929.4
	4437342.9

	63
	1
	Plazhi Qeparoit 1
	398744.6
	4434141.7

	64
	2
	Plazhi i Qeparoit 1
	399112.7
	4434200.2

	65
	1
	Plazhi i Qeparoit 2
	399298.0
	4434252.8

	66
	2
	Plazhi i Qeparoit 2
	400227.1
	4434147.6

	67
	1
	Plazhi i Borshit
	400741.8
	4434121.2

	68
	2
	Plazhi i Borshit
	404018.4
	4431075.3

	69
	1
	Plazhi i Bunecit
	405206.0
	4429134.7

	70
	2
	Plazhi i Bunecit
	405529.7
	4428420.1

	71
	1
	Plazhi Lukovë 1
	406304.4
	4426931.1

	72
	2
	Plazhi Lukovë 1
	406373.8
	4426482.0

	73
	1
	Plazhi Lukovë 1
	407100.8
	4425709.5

	74
	2
	Plazhi Lukovë 1
	407167.4
	4425503.3

	75
	1
	Plazhi Lukovë 1
	407187.5
	4425443.2

	76
	2
	Plazhi Lukovë 1
	407205.2
	4425011.7

	77
	1
	Plazhi Kakome
	409307.5
	4420300.9

	78
	2
	Plazhi Kakome
	409171.0
	4420034.4

	79
	1
	Plazhi Sarandë 1
	414695.6
	4413704.8

	80
	2
	Plazhi Sarandë 1
	413713.9
	4413973.7

	81
	1
	Plazhi Sarandë 1
	415070.0
	4414162.5

	82
	2
	Plazhi Sarandë 1
	414771.7
	4414063.3

	83
	1
	Plazhi Sarandë 1
	415648.2
	4413986.6

	84
	2
	Plazhi Sarandë 1
	415270.9
	4414206.7

	85
	1
	Plazhi Sarandë 1
	415728.6
	4413587.0

	86
	2
	Plazhi Sarandë 1
	415681.5
	4413871.7

	87
	1
	Plazhi Sarandë 1
	415819.1
	4413446.0

	88
	2
	Plazhi Sarandë 1
	415851.7
	4413402.3

	89
	1
	Plazhi Sarandë 1
	415995.4
	4413029.4

	90
	2
	Plazhi Sarandë 1
	415894.6
	4413084.2

	91
	1
	Plazhi Sarandë 1
	416204.8
	4411937.1

	92
	2
	Plazhi Sarandë 1
	416143.4
	4412184.7

	93
	1
	Plazhi Sarandë 1
	416267.2
	4411903.2

	94
	2
	Plazhi Sarandë 1
	416213.2
	4411702.1

	95
	
	Pasqyrat (Ksamil)
	414834.6
	4406480.3

	96
	
	Pulëbardhat (Ksamil)
	414519.2
	4406125.2

	97
	
	Gjiri i Hartës (Ksamil)
	414557.9
	4405252.6

	98
	
	Gjiri i Baxhos (Ksamil 1)
	415011.0
	4403729.1

	99
	
	Plazhi (Ksamil 2)
	414510.5
	4403212.9

	100
	
	Gjiri Poda (Ksamil 3)
	414539.9
	4403000.6

	101
	
	Plazhi i Guvave (Ksamil 4)
	414262.9
	4403032.7

	102
	
	Plazhi 4 Ishujt (Ksamil 5)
	414106.8
	4403065.5

	103
	
	Plazhi Gjiri Bora-Bora (Ksamil 6)
	414243.2
	4402837.2

	104
	
	Plazhi i Ksamilit (Ksamil 7)
	414222.6
	4402474.2

	105
	
	Gjiri i Varkave (Ksamil 8)
	413965.4
	4402244.5

	106
	
	Plazhi i Palasës
	380519.5
	4446522.5

	107
	
	Plazhi i Rrugëve të Bardha
	379468.5
	4447499.0

	108
	
	Plazhi i Pogradecit
	471637.2
	4527954.3

	109
	
	Plazhi i Nartës
	366928.3
	4483720.0




SHTOJCA 2
KONTRATA MODEL PËR PËRDORIMIN E HAPËSIRËS SË PLAZHIT
KONTRATË QIRAJE

Sot, më datë [•], në [•], nënshkruhet kjo kontratë qiraje (“Kontrata”) ndërmjet palëve, si më poshtë:

Bashkia [•], përfaqësuar nga z./znj. [•], në cilësinë e kryetarit të Bashkisë (“Qiradhënësi”)
dhe
[•], një shoqëri [•]/person fizik, i/e regjistruar pranë Qendrës Kombëtare të Biznesit, me numër unik identifikimi [•], me seli në adresën: [•], përfaqësuar nga z./znj. [•], në cilësinë e përfaqësuesit ligjor (“Qiramarrësi”).
Këtu e më poshtë, së bashku, referuar si “Palët” dhe veç e veç si “Pala”.
MEQENËSE:
A) Qiramarrësi operon një strukturë akomoduese/restorant të ndodhur në [•], me një kapacitet prej [•] (nëse aplikohet);
B) Mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”, qiramarrësi ka depozituar pranë qiradhënësit, në datën [•], aplikimin për marrjen në përdorim të hapësirës së plazhit prej [•] m2, të ndodhur në [•];
C) Qiradhënësi, mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”, pas përfundimit të procesit të përzgjedhjes, ka njoftuar, në datën [•], qiramarrësin për miratimin e kërkesës për marrjen në përdorim të hapësirës së plazhit prej [•] m2 të ndodhur në [•].
Për sa më sipër dhe bazuar në nenet 801–825 të Kodit Civil, palët bien dakord, si më poshtë vijon:

Neni 1
Objekti i kontratës

Objekti i kësaj kontrate është dhënia me qira e hapësirës së plazhit të ndodhur në [•], me sipërfaqe prej [•] m2, në administrim të qiradhënësit, sipas hartës bashkëngjitur, si shtojca 1 e kontratës.

Neni 2
Qëllimi i përdorimit

Qëllimi i kësaj kontrate është dhënia në përdorim e hapësirës së plazhit për ushtrimin e veprimtarisë së stacionit të plazhit, sipas kushteve dhe kritereve të parashikuara në vendimin nr. [•], datë [•], të Këshillit të Ministrave, “Për miratimin e rregullores, ‘Për kushtet dhe kriteret e ushtrimit të veprimtarisë së stacionit të plazhit’”.

Neni 3
Kohëzgjatja

1. Kjo kontratë hyn në fuqi në datën e nënshkrimit të saj nga palët dhe është e vlefshme për një periudhë prej [•] vitesh, me të drejtë përdorimi, të paktën për periudhën 1 maj – 30 shtator të çdo viti, të përcaktuar në këtë nen.
2. Palët bien dakord që kontrata do të përfundojë me përfundimin e afatit dhe nuk do të rinovohet automatikisht pa miratimin me shkrim të qiradhënësit.
3. Të paktën 6 (gjashtë) muaj para përfundimit të afatit, qiramarrësi i dërgon qiradhënësit një kërkesë për rinovimin e kontratës, duke shoqëruar kërkesën e tij me dokumentacionin e përcaktuar në nenin 12, të rregullores për kushtet dhe kriteret e ushtrimit të veprimtarisë së stacionit të plazhit, në lidhje me zbatimin e rregullt të kushteve dhe kritereve për ushtrimin e veprimtarisë së stacionit të plazhit.
4. Qiradhënësi miraton/refuzon kërkesën e qiramarrësit për rinovimin e kontratës brenda 30 (tridhjetë) ditëve nga marrja e kërkesës të shoqëruar me dokumentacionin përkatës.

Neni 4
Të drejtat dhe detyrimet e qiradhënësit

1. Qiradhënësi dorëzon, brenda [•] ditëve nga hyrja në fuqi e kësaj kontrate, hapësirën e plazhit të përcaktuar në pikën 1, të saj, të lirë për t’u shfrytëzuar për qëllimin e kësaj kontrate. Në momentin e dorëzimit do të hartohet procesverbali i dorëzimit të hapësirës së plazhit që jepet me qira, i cili është pjesë përbërëse e kontratës.
2. Qiradhënësi ka të drejtë të kontrollojë në çdo kohë respektimin e kushteve të kësaj kontrate nga ana e qiramarrësit.
3. Qiradhënësi është i detyruar të garantojë qiramarrësin për gëzimin e qetë të hapësirës së plazhit, objekt të kontratës gjatë gjithë periudhës së qirasë. Ai garanton qiramarrësin nga çdo pretendim apo të drejta nga palë të tjera në përdorimin e qetë të hapësirës së plazhit, objekt qiraje.
4. Qiradhënësi është përgjegjës për sigurimin e infrastrukturës rrugore që lidhet me plazhin, ujin e pijshëm dhe kanalizimet, si dhe për heqjen e mbeturinave, pastrimin e leshterikëve dhe menaxhimin e mbetjeve në zonat e plazhit të lira për përdorim publik.

Neni 5
Të drejtat dhe detyrimet e qiramarrësit

1. Qiramarrësi ka të drejtë të përdorë e të gëzojë pronën e marrë në qira dhe përmirësimet e bëra në të, për gjithë kohëzgjatjen e kontratës.
2. Qiramarrësi detyrohet që:
2.1 të përdorë hapësirën e plazhit, objekt të kësaj kontrate, vetëm për qëllimin e parashikuar në nenin 2; 
2.2 të ushtrojë veprimtarinë në përputhje me planin e biznesit të paraqitur në aplikimin pranë qiradhënësit për marrjen në përdorim të hapësirës së plazhit sipas shtojcës 2, bashkëlidhur dhe pjesë përbërëse e kësaj kontrate;
2.3 të plotësojë e të respektojë kushtet dhe kriteret e ushtrimit të veprimtarisë të përcaktuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”, si dhe në rregulloren e detajuar të stacionit të plazhit bashkëngjitur, sipas shtojcës 4, bashkëlidhur dhe pjesë përbërëse e kësaj kontrate.
3. Qiramarrësi detyrohet të paguajë detyrimin mujor të qirasë brenda afatit të përcaktuar në këtë kontratë. Për çdo ditë vonese do të paguajë një kamatë ditore prej 0.1% të vlerës së qirasë mujore.
4. Qiramarrësi detyrohet të bashkëpunojë me çdo autoritet publik përgjegjës për monitorimin dhe inspektimin e plazhit e të veprimtarive turistike, si dhe t’u japë atyre akses në të gjitha të dhënat dhe dokumentacionin e nevojshëm për të verifikuar përmbushjen e detyrimeve ligjore përkatëse.
5. Qiramarrësi detyrohet të paraqesë te qiradhënësi dokumentacionin e monitorimit nga Agjencia Kombëtare e Bregdetit dhe vërtetimin nga inspektorati përgjegjës për përmbushjen e kritereve dhe standardeve minimale për ushtrimin e veprimtarisë së stacionit të plazhit.
6. Qiramarrësi nuk ka të drejtë të japë me nënqira hapësirën e plazhit të marrë me qira sipas kontratës.
 7. Qiramarrësi detyrohet të ketë të punësuar vrojtues plazhi përgjatë gjithë sezonit të ushtrimit të veprimtarisë së plazhit.
 8. Qiramarrësi detyrohet të afishojë certifikatën e kualifikimit të vrojtuesit të plazhit ose kopja e saj, së bashku me NIPT-in dhe lejet që ai disponon.

Neni 6
Pagesa e qirasë

1. Qiramarrësi detyrohet t’i paguajë qiradhënësit qiranë mujore në vlerën prej [•] ([•]) lekë/muaj.
2. Pagesa e qirasë do të bëhet në llogarinë bankare të qiradhënësit nr. [•], pranë bankës [•], brenda datës [•] të fillimit të çdo muaji, sipas faturës së lëshuar nga qiradhënësi, me emërtimin “Pagesa e qirasë për muajin [•], nga shoqëria [•], për përdorimin e hapësirës së plazhit prej [•] m2”.
3. Para nënshkrimit të kontratës, qiramarrësi ka paguar garancinë e kontratës, e cila është e barabartë me vlerën e 1 (një) muaji të qirasë, sipas faturës së lëshuar nga qiradhënësi, e cila qëndron e ngurtësuar, në llogarinë përkatëse të qiradhënësit, deri në përfundimin e kësaj kontrate.
4. Në rastet kur konstatohen parregullsi dhe zbatohen penalitete (gjoba e kamatëvonesa), qiramarrësi do të likuidojë vlerat e krijuara në llogarinë e qiradhënësit sipas faturës së lëshuar nga ky i fundit.
5. Pagesa e qirasë fillon me marrjen në dorëzim të objektit.

Neni 7
Penalitetet

1. Në rast të mospërmbushjes së detyrimeve të përcaktuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”, si dhe në rregulloren e stacionit të plazhit bashkëngjitur, si shtojca 4, qiradhënësi do t’i dërgojë qiramarrësit një njoftim për marrjen e masave për përmbushjen e detyrimeve brenda një afati prej 15 (pesëmbëdhjetë) ditësh.
2. Nëse qiramarrësi nuk i ka përmbushur kriteret e ushtrimit të veprimtarisë së stacionit të plazhit brenda 15 (pesëmbëdhjetë) ditësh nga njoftimi, qiramarrësi do të paguajë një penalitet prej [•] % të vlerës së qirasë në ditë, duke filluar nga data e dërgimit të njoftimit sipas pikës 1, të këtij neni.
3. Në rast se konstatohet që masat për përmbushjen e detyrimeve vazhdojnë të mos realizohen nga qiramarrësi, qiradhënësi ka të drejtë të zgjidhë menjëherë kontratën për mospërmbushje të detyrimit kontraktor dhe qiramarrësi detyrohet të paguajë penalitet në vlerën e garancisë së ngurtësuar, sipas përcaktimit në pikën 3, të nenit 6, të kësaj kontrate.

Neni 8
Zgjidhja e kontratës

1. Kontrata zgjidhet me përfundimin e afatit të përcaktuar në nenin 3.1, të kontratës.
2. Kontrata mund të zgjidhet para afatit:
a) në marrëveshje midis palëve;
b) kur prona humbet tërësisht ose dëmtohet për shkak të një force madhore, aq sa nuk mund të ushtrohet veprimtaria e stacionit të plazhit;
c) kur qiramarrësi shkel detyrimet e marra përsipër sipas kontratës dhe kriteret e standardet e parashikuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”.
Në rastet e lartpërmendura, kontrata do të zgjidhet me përfundimin e afatit prej 15 (pesëmbëdhjetë) ditësh nga data e dërgimit të njoftimin për zgjidhjen e kontratës.
3. Kontrata mund të zgjidhet nga qiradhënësi edhe për shkaqe të interesit publik. Në rastin kur shkaqet e interesit publik prekin vetëm një pjesë të hapësirës së dhënë për përdorim, atëherë kontrata do të ndryshohet duke reduktuar hapësirën e duke rimbursuar qiramarrësin për pagesën e kryer lidhur me hapësirën e hequr. Në rast se për shkaqe të interesit publik është e nevojshme zgjidhja e kontratës, qiramarrësi ka të drejtën e rimbursimit të pagesës së kryer për afatin e mbetur, si dhe të drejtën e përparësisë, në kushte të barabarta, për dhënien e kontratës në një zonë të re.
4. Qiradhënësi ka të drejtë të kërkojë zgjidhjen e kontratës kur qiramarrësi shkel detyrimet e marra përsipër, duke njoftuar këtë të fundit me shkrim të paktën 15 (pesëmbëdhjetë) ditë përpara.
5. Me përfundimin e kontratës, qiramarrësi duhet të kthejë hapësirën e plazhit në të njëjtën gjendje që e ka marrë në dorëzim; në të kundërt, detyrohet të kryejë të gjitha rregullimet me shpenzimet e veta ose të paguajë vlerën përkatëse të shpenzimeve të përcaktuara me një ekspert të emëruar me marrëveshje dypalëshe.
6. Me përfundimin e kontratës, qiramarrësi ka të drejtë të heqë përmirësimet e ndashme nga hapësira e plazhit, por pa dëmtuar atë. Qiradhënësi nuk bën kompensimin financiar të investimeve të kryera nga qiramarrësi.
Neni 9
Dispozitat e fundit

1. Për gjithçka që nuk është shprehur posaçërisht në kontratë, palët do t’u referohen dispozitave të Kodit Civil dhe vendimit nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’ ”.
2. Kontrata përbën marrëveshjen e plotë ndërmjet palëve lidhur me objektin e saj dhe ka epërsi mbi çdo marrëveshje të mëparshme me gojë apo me shkrim midis palëve.
3. Pjesë të kësaj kontrate janë:
Shtojca 1. Harta e hapësirës së plazhit të dhënë me qira;
Shtojca 2. Planbiznesi i depozituar me aplikimin për marrjen në përdorim të hapësirës së plazhit;
Shtojca 3. Procesverbali i marrjes në dorëzim të hapësirës së plazhit, sipas kontratës;
Shtojca 4. Rregullorja e detajuar e stacionit të plazhit. 
Shtojca 5. Formulari i vetëdeklarimit të plotësuar nga ana e subjektit që kërkon të ushtrojë veprimtarinë e stacionit të plazhit”.
4. Çdo mosmarrëveshje që mund të lindë ndërmjet palëve lidhur me kontratën apo ndonjë marrëveshje tjetër, ose dokumenti të nënshkruar nga palët për zbatimin e kontratës, do të zgjidhet nga palët me mirëkuptim; në të kundërt, zgjidhja e mosmarrëveshjes do të jetë në kompetencën e gjykatës administrative përkatëse.
5. Kontrata është hartuar në katër kopje origjinale në gjuhën shqipe me të njëjtën vlerë secila.

(Për qiradhënësin)
(Kryetar)

(Për qiramarrësin)
(Administrator)
SHTOJCA 3

1. Pika e vrojtimit duhet të ketë këto pajisje:
a) një barelë pluskuese shpëtimi;
b) 2 kamerdare rrethshpëtimi 63 = cm me litar pluskues 15–25 m të gjatë;
c) një bovë baywatch;
ç) një palë dylbi;
d) një megafon;
dh) bilbil plastik;
e) një rul statik me jo më pak se 200 m litar pluskues të gjatë në të;
ë) një mjet pluskues shpëtimi (surf board ose pedalon).
f) kutia e ndihmës së shpejtë mjekësore (2 bombola oksigjeni mbi 1 L, 150 atm, me reduktor presioni me manometër kontrolli, pompë dore oksigjenimi, hapëse goje, poker mask, aparat matës tensioni, ampulë adrenalinë, kollare qafë, shiringë sterile, termometër, doreza higjienike njëpërdorimëshe (5 copë), 1 flakon dezinfektant me betadinë, 3 flakonë solucioni fiziologjik (chlorur sodium - 0.9%) 500 ml, 10 garza sterile 10x10, 2 garza sterile 18x40, 2 peceta sterile njëpërdorimëshe, 2 pinca sterilë njëpërdorimësh, fashë llastiku e masës mesatare, pambuk absorbues, 2 leukoplastë të madhësive të ndryshme, 2 rrole leukoplasti me gjerësi 2.5cm, gërshërë, 3 llastikë hemostatikë, akull i gatshëm, qese higjienike njëpërdorimëshe).
Artikujt e kutisë së ndihmës mjekësore duhet të jenë brenda standardeve dhe afateve të përdorimit. Nuk duhet të ekspozohen ndaj diellit dhe temperaturave të larta.

SHTOJCA 4

Kulla e vrojtimit duhet të ketë këto pajisje:
a) 1 barelë pluskuese shpëtimi;
b) 2 kamerdare rrethshpëtimi d = 63 cm me litar pluskues 15–25 m të gjatë;
c) 1 bovë baywatch për çdo vrojtues në shërbim;
ç) 1 palë dylbi;
d) 1 megafon;
dh) bilbil plastik për çdo vrojtues në shërbim;
e) 1 rul lëvizës (me jo më pak se 200 m litar pluskues të gjatë);
ë) 1 mjet pluskues shpëtimi (surf board ose pedalon) me shenja dalluese për përdorim shpëtimi, i cili nuk mund të përdoret për arsye të tjera, nga persona të paautorizuar;
f) kutia e ndihmës së shpejtë mjekësore (2 bombola oksigjeni mbi 1 L, 150 atm, me reduktor presioni me manometër kontrolli, pompë dore oksigjenimi, hapëse goje, poker mask, aparat matës tensioni, ampulë adrenaline, kollare qafe, shiringë sterile, termometër, doreza higjienike njëpërdorimëshe (5 copë), 1 flakon dezinfektant me betadinë, 3 flakonë solucioni fiziologjik (chlorur sodium - 0.9%) 500 ml, 10 garza sterile 10x10, 2 garza sterile 18x40, 2 peceta sterile njëpërdorimëshe, 2 pinca sterilë njëpërdorimësh, fashë llastiku e masës mesatare, pambuk absorbues, 2 leukoplastë të madhësive të ndryshme, 2 rrole leukoplasti me gjerësi 2.5 cm, gërshërë, 3 llastikë hemostatikë, akull i gatshëm, qese higjienike njëpërdorimëshe).
Artikujt e kutisë së ndihmës mjekësore duhet të jenë brenda standardeve dhe afateve të përdorimit. Nuk duhet të ekspozohen ndaj diellit dhe temperaturave të larta.



SHTOJCA 5
VETËDEKLARIM

Në respektim të ligjit nr. 114/2017, “Për turizmin”, si dhe të vendimit nr. ___, datë __.__._____, të Këshillit të Ministrave, “___________________”, unë, i nënshkruari, ____________________ deklaroj se jam njohur me kushtet, kriteret dhe kërkesat për ushtrimin e veprimtarisë së stacionit të plazhit dhe mbaj përgjegjësi të plotë për plotësimin dhe zbatimin tyre, sipas ligjeve dhe akteve nënligjore në fuqi.
Jam përgjegjës për, si më poshtë vijon:
□ Krijimin e kushteve higjienike;
□ Respektimin e hapësirave të vendosjes së çadrave sipas tipologjisë së plazhit;
□ Vendosjen e sinjalistikës në stacionin e plazhit dhe kufizimin me bova të hapësirës ujore të dedikuar për not;
□ Sinjalizimin e zonave të përdorimit të mjeteve lundruese për argëtim;
□ Garantimin e sigurisë së jetës me vrojtues plazhi, përgjatë gjithë sezonit të ushtrimit të veprimtarisë së plazhit;
□ Mirëmbajtjen e mjeteve dhe ambienteve të ndihmës së parë mjekësore;
□ Afishimin e kanaleve për komunikim emergjence.
Mosplotësimi i kushteve dhe kritereve ngarkon me përgjegjësi administrative dhe/apo, kur është rasti, me përgjegjësi penale kur sjell pasoja të rënda për shëndetin. 

ADMINISTRATORI

(Shtojcat bashkëlidhur VKM nr. 424, datë 27.5.2020)
SHTOJCA 2

VETËDEKLARIM

Në respektim të ligjit nr. 93/2015, “Për turizmin”, si dhe të vendimit nr. 171, datë 27.3.2019, të ndryshuar, të Këshillit të Ministrave, “	”, unë, i nënshkruari, _________________ deklaroj se jam njohur me kushtet, kriteret dhe kërkesat për ushtrimin e veprimtarisë së stacionit të plazhit dhe mbaj përgjegjësi të plotë për plotësimin dhe zbatimin tyre, sipas ligjeve dhe akteve nënligjore në fuqi.
Jam përgjegjës për, si më poshtë vijon:
- Krijimin e kushteve higjienike;
- Respektimin e hapësirave të vendosjes së çadrave sipas tipologjisë së plazhit;
- Vendosjen e sinjalistikës në stacionin e plazhit dhe kufizimin me bova të hapësirës ujore të dedikuar për not;
- Sinjalizimin e zonave të përdorimit të mjeteve lundruese për argëtim;
- Garantimin e sigurisë së jetës me vrojtues plazhi, përgjatë gjithë sezonit të ushtrimit të veprimtarisë së plazhit;
- Mirëmbajtjen e mjeteve dhe ambienteve të ndihmës së parë mjekësore;
- Afishimin e kanaleve për komunikim emergjence.
- Garantimin e protokolleve të sigurisë gjatë epidemisë Covid19, në përputhje me legjislacionin në fuqi.
Mosplotësimi i kushteve dhe kritereve ngarkon me përgjegjësi administrative dhe/apo, kur është rasti, me përgjegjësi penale kur sjell pasoja të rënda për shëndetin.

ADMINISTRATORI


SHTOJCA 3

KONTRATA MODEL PËR PËRDORIMIN E HAPËSIRËS SË PLAZHIT/ KONTRATË QIRAJE

Sot, më datë [•], në [•], nënshkruhet kjo kontratë qiraje (“Kontrata”) ndërmjet palëve, si më poshtë:
Agjencia Kombëtare e Bregdetit përfaqësuar nga z./znj. [•], në cilësinë e Drejtorit të Agjencisë (“Qiradhënësi”)
dhe
[•], një shoqëri [•]/person fizik, i/e regjistruar pranë Qendrës Kombëtare të Biznesit, me numër unik identifikimi [•], me seli në adresën: [•], përfaqësuar nga z./znj. [•], në cilësinë e përfaqësuesit ligjor (“Qiramarrësi”).
Këtu e më poshtë, së bashku, referuar si “Palët” dhe veç e veç si “Pala”.

Njësia e qeverisjes Vendore, përfaqësuar nga ……., si përfitues.

MEQENËSE:
A) Qiramarrësi operon një strukturë akomoduesestrukturë shërbimi të ndodhur në [•], me një kapacitet prej [•] (nëse aplikohet);
B) Mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar, qiramarrësi ka depozituar pranë qiradhënësit, në datën [•], aplikimin për marrjen në përdorim të hapësirës së plazhit prej [•] m2, të ndodhur në [•];
C) Qiramarrësi, mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar, pas përfundimit të procesit të përzgjedhjes, është njoftuar, në datën [•], për miratimin e kërkesës për marrjen në përdorim të hapësirës së plazhit prej [•] m2 të ndodhur në [•].
Për sa më sipër dhe bazuar në nenet 801-825 të Kodit Civil, palët bien dakord, si më poshtë vijon:

Neni 1
Objekti i kontratës

Objekti i kësaj kontrate është dhënia me qira e hapësirës së plazhit të ndodhur në [•], me sipërfaqe prej [•] m2, në administrim të qiradhënësit, sipas hartës bashkëngjitur, si shtojca 1 e kontratës.



Neni 2
Qëllimi i përdorimit

Qëllimi i kësaj kontrate është dhënia në përdorim e hapësirës së plazhit për ushtrimin e veprimtarisë së stacionit të plazhit, sipas kushteve dhe kritereve të parashikuara në vendimin nr. [•], datë [•], të Këshillit të Ministrave, “Për miratimin e rregullores, ‘Për kushtet dhe kriteret e ushtrimit të veprimtarisë së stacionit të plazhit'”, të ndryshuar.

Neni 3
Kohëzgjatja

1. Kjo kontratë është e vlefshme për një periudhë prej 1 viti, për sezonin turistik 2020, për periudhën______qershor -15 nëntor dhe hyn në fuqi në datën e nënshkrimit të saj nga palët. 
2. Palët bien dakord që kontrata do të përfundojë me përfundimin e afatit dhe nuk do të rinovohet.

Neni 4
Të drejtat dhe detyrimet e qiradhënësit

1. Qiradhënësi dorëzon, brenda [•] ditëve nga hyrja në fuqi e kësaj kontrate, hapësirën e plazhit të përcaktuar në pikën 1, të saj, të lirë për t'u shfrytëzuar për qëllimin e kësaj kontrate. Në momentin e dorëzimit do të hartohet procesverbali i dorëzimit të hapësirës së plazhit që jepet me qira, i cili është pjesë përbërëse e kontratës.
2. Qiradhënësi ka të drejtë të kontrollojë në çdo kohë respektimin e kushteve të kësaj kontrate nga ana e qiramarrësit.
3. Qiradhënësi është i detyruar të garantojë qiramarrësin për gëzimin e qetë të hapësirës së plazhit, objekt të kontratës gjatë gjithë periudhës së qirasë. Ai garanton qiramarrësin nga çdo pretendim apo të drejta nga palë të tjera në përdorimin e qetë të hapësirës së plazhit, objekt qiraje.

Neni 5
Të drejtat dhe detyrimet e qiramarrësit

1. Qiramarrësi ka të drejtë të përdorë e të gëzojë pronën e marrë në qira dhe përmirësimet e bëra në të, për gjithë kohëzgjatjen e kontratës.
2. Qiramarrësi detyrohet që:
2.1 të përdorë hapësirën e plazhit, objekt të kësaj kontrate, vetëm për qëllimin e parashikuar në nenin 2;
2.2 të ushtrojë veprimtarinë në përputhje me planin e operimit të paraqitur në momentin e aplikimit për marrjen në përdorim të hapësirës së plazhit;
2.3 të plotësojë e të respektojë kushtet dhe kriteret e ushtrimit të veprimtarisë të përcaktuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar dhe rregullat e miratuara nga ministria përgjegjëse e shendetësisë për shkak të epidemisë të shkaktuara nga COVID- 19. 
3. Qiramarrësi detyrohet të bashkëpunojë me çdo autoritet publik përgjegjës për monitorimin dhe inspektimin e plazhit e të veprimtarive turistike, si dhe t'u japë atyre akses në të gjitha të dhënat dhe dokumentacionin e nevojshëm për të verifikuar përmbushjen e detyrimeve ligjore përkatëse.
4. Qiramarrësi detyrohet të paraqesë te qiradhënësi çdo dokumentacion të nevojshëm për përmbushjen e kritereve dhe standardeve minimale për ushtrimin e veprimtarisë së stacionit të plazhit.
5. Qiramarrësi nuk ka të drejtë të japë me nënqira hapësirën e plazhit të marrë me qira sipas kontratës.
6. Qiramarrësi detyrohet të ketë të punësuar vrojtues plazhi përgjatë gjithë sezonit të ushtrimit të veprimtarisë së plazhit.
7. Qiramarrësi detyrohet të afishojë certifikatën e përdoruesit të hapësirës së plazhit, certifikatën e kualifikimit të vrojtuesit të plazhit ose kopja e saj, së bashku me NIPT-in dhe lejet që ai disponon.

Neni 7
Penalitetet

1. Në rast të mospërmbushjes së detyrimeve të përcaktuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar dhe rregullat e miratuara nga ministria përgjegjëse e shendetësisë për shkak të epidemisë të shkaktuara nga COVID-19.
2. Në rast se konstatohet që masat për përmbushjen e detyrimeve nuk realizohen nga qiramarrësi, qiradhënësi ka të drejtë të zgjidhë menjëherë kontratën për mospërmbushje të detyrimit kontraktor.

Neni 8
Zgjidhja e kontratës

1. Kontrata zgjidhet me përfundimin e afatit të përcaktuar në nenin 3.1, të kontratës.
2. Kontrata mund të zgjidhet para afatit:
a) në marrëveshje midis palëve;
b) kur prona humbet tërësisht ose dëmtohet për shkak të një force madhore, aq sa nuk mund të ushtrohet veprimtaria e stacionit të plazhit;
c) kur qiramarrësi shkel detyrimet e marra përsipër sipas kontratës dhe kriteret e standardet e parashikuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar si dhe rregullat e miratuara nga ministria përgjegjëse e shendetësisë për shkak të epidemisë të shkaktuara nga COVID-19.
Në rastet e lartpërmendura, kontrata do të zgjidhet me përfundimin e afatit prej 15 (pesëmbëdhjetë) ditësh nga data e dërgimit të njoftimit për zgjidhjen e kontratës.
3. Qiradhënësi ka të drejtë të kërkojë zgjidhjen e kontratës kur qiramarrësi shkel detyrimet e marra përsipër, duke njoftuar këtë të fundit me shkrim të paktën 15 (pesëmbëdhjetë) ditë përpara.
4. Me përfundimin e kontratës, qiramarrësi duhet të kthejë hapësirën e plazhit në të njëjtën gjendje që e ka marrë në dorëzim; në të kundërt, detyrohet të kryejë të gjitha rregullimet me shpenzimet e veta ose të paguajë vlerën përkatëse të shpenzimeve të përcaktuara me një ekspert të emëruar me marrëveshje dypalëshe.
5. Me përfundimin e kontratës, qiramarrësi ka të drejtë të heqë përmirësimet e ndashme nga hapësira e plazhit, por pa dëmtuar atë. Qiradhënësi nuk bën kompensimin financiar të investimeve të kryera nga qiramarrësi.





Neni 9
Dispozitat e fundit

1. Për gjithçka që nuk është shprehur posaçërisht në kontratë, palët do t'u referohen dispozitave të Kodit Civil dhe vendimit nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit' ”, të ndryshuar si dhe rregullave të miratuara nga ministria përgjegjëse e shendetësisë për shkak të epidemisë të shkaktuara nga COVID-19.
2. Kontrata përbën marrëveshjen e plotë ndërmjet palëve lidhur me objektin e saj dhe ka epërsi mbi çdo marrëveshje të mëparshme me gojë apo me shkrim midis palëve.
3. Çdo mosmarrëveshje që mund të lindë ndërmjet palëve lidhur me kontratën apo ndonjë marrëveshje tjetër, ose dokumenti të nënshkruar nga palët për zbatimin e kontratës, do të zgjidhet nga palët me mirëkuptim; në të kundërt, zgjidhja e mosmarrëveshjes do të jetë në kompetencën e gjykatës administrative përkatëse.
4. Kontrata është hartuar në katër kopje origjinale në gjuhën shqipe me të njëjtën vlerë secila.

	Nr. Rendor
	Nr. Koordinate
	Plazhi
	X (Krgjsh)
	Y(krgjsh)

	1
	1
	Plazhi i Velipojës
	450136
	4635540

	2
	2
	Plazhi i Velipojës
	454054
	4636090

	3
	1
	Plazhi i Shëngjinit
	466028
	4630828

	4
	2
	Plazhi i Shëngjinit
	466584
	4625938

	5
	1
	Plazhi i Tales
	465168
	4620710

	6
	2
	Plazhi i Tales
	464859
	4616455

	7
	1
	Plazhi i Gjirit të Lalzit
	458683
	4600730

	8
	2
	Plazhi i Gjirit të Lalzit
	459283
	4596159

	9
	1
	Plazhi Rrushkull
	457814
	4592308

	10
	2
	Plazhi Rrushkull
	455594
	4589772

	11
	1
	Plazhi Hamallaj
	459281
	4596141

	12
	2
	Plazhi Hamallaj
	457831
	4592328

	13
	1
	Plazhi i Katundit të Ri
	453968
	4588346

	14
	2
	Plazhi i Katundit të Ri
	452646
	4586006

	15
	1
	Plazhi Currila 4
	451833
	4576635

	16
	2
	Plazhi Currila 4
	451959
	4576592

	17
	1
	Plazhi Currila 5
	452237
	4576425

	18
	2
	Plazhi Currila 5
	452837
	4575208

	19
	1
	Plazhi i Durrësit
	455597
	4575634

	20
	2
	Plazhi i Durrësit
	458843
	4572390

	21
	1
	Plazhi i Rrashbullit
	458856
	4572366

	22
	2
	Plazhi i Rrashbullit
	459683
	4569729

	23
	1
	Plazhi Golem
	459088
	4566252

	24
	2
	Plazhi Golem
	459687
	4569719

	25
	1
	Plazhi Qerret
	459081
	4566230

	26
	2
	Plazhi Qerret
	458231
	4564610

	27
	1
	Plazhi i Gjeneralit
	453676
	4555127

	28
	2
	Plazhi i Gjeneralit
	453693
	4554798

	29
	1
	Plazhi i Spillesë
	454373
	4552372

	30
	2
	Plazhi i Spillesë
	454059
	4547375

	31
	1
	Plazhi i Divjakës
	455760
	4537880

	32
	2
	Plazhi i Divjakës
	454597
	4535385

	33
	1
	Plazhi Seman 1
	447274
	4517041

	34
	2
	Plazhi Seman 1
	446834
	4514117

	35
	1
	Plazhi Pishë Pore
	446317
	4509320

	36
	2
	Plazhi Pishë Pore
	444180
	4505523

	37
	1
	Plazhi i Vjetër
	453763
	4481746

	38
	2
	Plazhi i Vjetër
	455959
	4479896

	39
	1
	Plazhi Uji i Ftohtë-Jonufër
	456904
	4477298

	40
	2
	Plazhi Uji i Ftohtë-Jonufër
	455992
	4475765

	41
	1
	Plazhi Radhimë
	455974
	4475731

	42
	2
	Plazhi Radhimë
	455589
	4467636

	43
	1
	Plazhi Orikum 1
	454971
	4467536

	44
	2
	Plazhi Orikum 1
	454525
	4466669

	45
	1
	Plazhi Orikum 2
	454548
	4466619

	46
	2
	Plazhi Orikum 2
	453361
	4465820

	47
	1
	Plazhi Dhërmi 1
	465969
	4447287

	48
	2
	Plazhi Dhërmi 1
	468385
	4445641

	49
	1
	Plazhi Dhërmi 1
	468651
	4445607

	50
	2
	Plazhi Dhërmi 1
	469980
	4444557

	51
	1
	Plazhi Jalë
	474463
	4442967

	52
	2
	Plazhi Jalë
	474548
	4442674

	53
	1
	Plazhi Livadh
	476060
	4441762

	54
	2
	Plazhi Livadh
	477023
	4441035

	55
	1
	Plazhi Himarë 1
	477966
	4440777

	56
	2
	Plazhi Himarë 1
	478464
	4440652

	57
	1
	Plazhi Himarë 1
	478539
	4440621

	58
	2
	Plazhi Himarë 1
	478670
	4440507

	59
	1
	Plazhi Potam
	478775
	4440519

	60
	2
	Plazhi Potam
	479022
	4439604

	61
	1
	Plazhi Llaman
	480041
	4438523

	62
	2
	Plazhi Llaman
	480183
	4438417

	63
	1
	Plazhi i Qeparoit 1
	484003
	4435242

	64
	2
	Plazhi i Qeparoit 1
	484494
	4435347

	65
	1
	Plazhi i Qeparoit 2
	484544
	4435365

	66
	2
	Plazhi i Qeparoit 2
	485688
	4435263

	67
	1
	Plazhi i Borshit
	486001
	4435259

	68
	2
	Plazhi i Borshit
	489344
	4432250

	69
	1
	Plazhi i Bunecit
	490554
	4430322

	70
	2
	Plazhi i Bunecit
	490886
	4429611

	71
	1
	Plazhi Lukovë 1
	491678
	4428130

	72
	2
	Plazhi Lukovë 1
	491752
	4427682

	73
	1
	Plazhi Lukovë 1
	492488
	4426917

	74
	2
	Plazhi Lukovë 1
	492557
	4426712

	75
	1
	Plazhi Lukovë 1
	492578
	4426652

	76
	2
	Plazhi Lukovë 1
	492600
	4426220

	77
	1
	Plazhi Kakome
	494756
	4421532

	78
	2
	Plazhi Kakome
	494622
	4421264

	79
	1
	Plazhi Sarandë 1
	499212
	4415270

	80
	2
	Plazhi Sarandë 1
	500239
	4415030

	81
	1
	Plazhi Sarandë 1
	500245
	4415338

	82
	2
	Plazhi Sarandë 1
	500606
	4415479

	83
	1
	Plazhi Sarandë 1
	500789
	4415503

	84
	2
	Plazhi Sarandë 1
	501173
	4415276

	85
	1
	Plazhi Sarandë 1
	501175
	4415269

	86
	2
	Plazhi Sarandë 1
	501287
	4414798

	87
	1
	Plazhi Sarandë 1
	501282
	4414795

	88
	2
	Plazhi Sarandë 1
	501364
	4414487

	89
	1
	Plazhi Sarandë 1
	501358
	4414480

	90
	2
	Plazhi Sarandë 1
	501507
	4414232

	91
	1
	Plazhi Sarandë 1
	501482
	4414217

	92
	2
	Plazhi Sarandë 1
	501729
	4412866

	93
	1
	Plazhi Sarandë 1
	501731
	4412841

	94
	2
	Plazhi Sarandë 1
	500821
	4410966

	95
	
	Pasqyrat (Ksamil)
	500439
	4407770

	96
	
	Pulëbardhat (Ksamil)
	500127
	4407411

	97
	
	Gjiri i Hartës (Ksamil)
	500176
	4406539

	98
	
	Gjiri i Baxhos (Ksamil 1)
	500646
	4405020

	99
	
	Plazhi (Ksamil 2)
	500151
	4404498

	100
	
	Gjiri Poda (Ksamil 3)
	500183
	4404286

	101
	
	Plazhi i Guvave (Ksamil 4)
	499905
	4404315

	102
	
	Plazhi 4 Ishujt (Ksamil 5)
	499749
	4404346

	103
	
	Plazhi Gjiri Bora-Bora (Ksamil 6)
	499888
	4404119

	104
	
	Plazhi i Ksamilit (Ksamil 7)
	499871
	4403756

	105
	
	Gjiri i Varkave (Ksamil 8)
	499617
	4403523

	106
	
	Plazhi i Palases
	465667
	4447436

	107
	
	Plazhi i Rrugeve te Bardha
	464605
	4448401

	108
	
	Plazhi i Pogradecit
	555885
	4529923

	109
	
	Plazhi i Nartes
	451539
	4484445

	110
	2
	Plazhi Lungomare
	457003
	4479293

	111
	1
	Plazhi Lungomare
	456908
	4477305

	112
	1
	Shëngjini i sipërm
	462967
	4632237

	113
	2
	Shëngjini i sipërm
	464161
	4631197

	115
	2
	Plazhi Sarandë 1
	498299
	4415654

	114
	1
	Plazhi Sarandë 1
	497713
	4415934

	117
	
	Plazhi Manastiri 2
	500569
	4407992

	116
	
	Plazhi Manastiri 1
	500902
	4408784

	118
	
	Gjiri i Varkave (Ksamil 9)
	499248
	4403755




(Shtojcat bashkëlidhur VKM nr. 1172, datë 24.12.2020)
SHTOJCË 
KONTRATA MODEL PËR PËRDORIMIN E HAPËSIRËS SË PLAZHIT/KONTRATË QIRAJE

Sot, më datë [•], në [•], nënshkruhet kjo kontratë qiraje (Kontrata) ndërmjet palëve, si më poshtë:
Agjencia Kombëtare e Bregdetit përfaqësuar nga z./znj. [•], në cilësinë e Drejtorit të Agjencisë (Qiradhënësi) 
dhe 
[•], një shoqëri [•]/person fizik, i/e regjistruar pranë Qendrës Kombëtare të Biznesit, me numër unik identifikimi [•], me seli në adresën: [•], përfaqësuar nga z./znj. [•], në cilësinë e përfaqësuesit ligjor (Qiramarrësi), 
këtu e më poshtë, së bashku, referuar si “Palët” dhe veç e veç si “Pala”.
Njësia e Vetëqeverisjes Vendore, përfaqësuar nga ……., si përfitues, 
meqenëse:
A) Qiramarrësi operon një strukturë akomoduese strukturë shërbimi të ndodhur në [•], me një kapacitet prej [•] (nëse aplikohet);
B) Mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar, qiramarrësi ka depozituar pranë qiradhënësit, aplikimin për marrjen në përdorim të hapësirës së plazhit prej [•] m2, të ndodhur në [•];
C) Qiramarrësi, mbështetur në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar, pas përfundimit të procesit të përzgjedhjes, është njoftuar, në datën [•], për miratimin e kërkesës për marrjen në përdorim të hapësirës së plazhit prej [•] m2 të ndodhur në [•].
Për sa më sipër dhe bazuar në nenet 801–825 të Kodit Civil, palët bien dakord, si më poshtë vijon.

Neni 1
Objekti i kontratës

Objekti i kësaj kontrate është dhënia me qira e hapësirës së plazhit dhe/ose e shërbimit, sipas rastit, të ndodhur në [•], me sipërfaqe prej [•] m2, në administrim të qiradhënësit, sipas listës së plazheve dhe hartës së tyre miratuar nga Komiteti i Menaxhimit të Sezonit Turistik.

Neni 2
Qëllimi i përdorimit

Qëllimi i kësaj kontrate është dhënia në përdorim e hapësirës së plazhit dhe/ose e shërbimit sipas rastit, për ushtrimin e veprimtarisë së stacionit të plazhit, sipas kushteve dhe kritereve të parashikuara në vendimin nr. [•], datë [•], të Këshillit të Ministrave, “Për miratimin e rregullores, ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar.

Neni 3
Kohëzgjatja

1. Kjo kontratë është e vlefshme për një periudhë prej __ viti/vjetësh, për sezonin turistik ____, për periudhën __ dhe hyn në fuqi në datën e nënshkrimit të saj nga palët. 
2. Palët bien dakord që kontrata do të përfundojë me përfundimin e afatit dhe nuk do të rinovohet.

Neni 4
Të drejtat dhe detyrimet e qiradhënësit

1. Përfituesi (NJVV) dorëzon, brenda [•] ditëve nga hyrja në fuqi e kësaj kontrate, hapësirën e plazhit të përcaktuar në pikën 1, të saj, të lirë për t’u shfrytëzuar për qëllimin e kësaj kontrate. Në momentin e dorëzimit do të hartohet procesverbali i dorëzimit të hapësirës së plazhit që jepet me qira, i cili është pjesë përbërëse e kontratës.
2. Qiradhënësi ka të drejtë të kontrollojë në çdo kohë respektimin e kushteve të kësaj kontrate nga ana e qiramarrësit.
3. Qiradhënësi është i detyruar të garantojë qiramarrësin për gëzimin e qetë të hapësirës së plazhit, objekt të kontratës gjatë gjithë periudhës së qirasë. Ai garanton qiramarrësin nga çdo pretendim apo të drejta nga palë të tjera në përdorimin e qetë të hapësirës së plazhit, objekt qiraje.

Neni 5
Të drejtat dhe detyrimet e qiramarrësit

1. Qiramarrësi ka të drejtë të përdorë e të gëzojë pronën e marrë në qira dhe përmirësimet e bëra në të, për gjithë kohëzgjatjen e kontratës.
2. Qiramarrësi detyrohet që:
2.1 të përdorë hapësirën e plazhit, objekt të kësaj kontrate, vetëm për qëllimin e parashikuar në nenin 2;
2.2 të ushtrojë veprimtarinë në përputhje me planin e operimit të paraqitur në momentin e aplikimit për marrjen në përdorim të hapësirës së plazhit;
2.3 të plotësojë e të respektojë kushtet dhe kriteret e ushtrimit të veprimtarisë të përcaktuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit’”, të ndryshuar.
3. Qiramarrësi detyrohet të bashkëpunojë me çdo autoritet publik përgjegjës për monitorimin dhe inspektimin e plazhit e të veprimtarive turistike, si dhe t’u japë atyre akses në të gjitha të dhënat dhe dokumentacionin e nevojshëm për të verifikuar përmbushjen e detyrimeve ligjore përkatëse.
4. Qiramarrësi detyrohet të paraqesë te qiradhënësi çdo dokumentacion të nevojshëm për përmbushjen e kritereve dhe standardeve minimale për ushtrimin e veprimtarisë së stacionit të plazhit.
5. Qiramarrësi nuk ka të drejtë të japë me nënqira hapësirën e plazhit të marrë me qira, sipas kontratës.
6. Qiramarrësi detyrohet të ketë të punësuar vrojtues plazhi përgjatë gjithë sezonit të ushtrimit të veprimtarisë së plazhit.
7. Qiramarrësi detyrohet të afishojë certifikatën e përdoruesit të hapësirës së plazhit, certifikatën e kualifikimit të vrojtuesit të plazhit ose kopja e saj, së bashku me NIPT-in dhe lejet që ai disponon.

Neni 6
Zgjidhja e kontratës

1. Kontrata zgjidhet me përfundimin e afatit të përcaktuar në nenin 3.1, të kontratës.
2. Kontrata mund të zgjidhet para afatit:
a) kur subjekti nuk ka paguar detyrimin vjetor të qirasë; 
b) në marrëveshje midis palëve;
c) kur prona humbet tërësisht ose dëmtohet, për shkak të një force madhore, aq sa nuk mund të ushtrohet veprimtaria e stacionit të plazhit;
ç) kur qiramarrësi shkel detyrimet e marra përsipër sipas kontratës dhe kriteret e standardet e parashikuara në vendimin nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit””, të ndryshuar.
Në rastet e lartpërmendura, kontrata do të zgjidhet me përfundimin e afatit prej 15 (pesëmbëdhjetë) ditësh nga data e dërgimit të njoftimit për zgjidhjen e kontratës.
3. Qiradhënësi ka të drejtë të kërkojë zgjidhjen e kontratës kur qiramarrësi shkel detyrimet e marra përsipër, duke njoftuar këtë të fundit me shkrim të paktën 15 (pesëmbëdhjetë) ditë përpara.
4. Me përfundimin e kontratës, qiramarrësi duhet të kthejë hapësirën e plazhit në të njëjtën gjendje që e ka marrë në dorëzim; në të kundërt, detyrohet të kryejë të gjitha rregullimet me shpenzimet e veta ose të paguajë vlerën përkatëse të shpenzimeve të përcaktuara me një ekspert të emëruar me marrëveshje dypalëshe.
5. Me përfundimin e kontratës, qiramarrësi ka të drejtë të heqë përmirësimet e ndashme nga hapësira e plazhit, por pa dëmtuar atë. Qiradhënësi nuk bën kompensimin financiar të investimeve të kryera nga qiramarrësi.

Neni 7
Dispozitat e fundit

1. Për gjithçka që nuk është shprehur posaçërisht në kontratë, palët do t’u referohen dispozitave të Kodit Civil dhe vendimit nr. [•], datë [•], të Këshillit të Ministrave, “Për miratimin e rregullores ‘Për kushtet dhe kriteret e ushtrimit të veprimtarisë së stacionit të plazhit””, të ndryshuar.
2. Kontrata përbën marrëveshjen e plotë ndërmjet palëve lidhur me objektin e saj dhe ka epërsi mbi çdo marrëveshje të mëparshme me gojë apo me shkrim midis palëve.
3. Çdo mosmarrëveshje që mund të lindë ndërmjet palëve lidhur me kontratën apo ndonjë marrëveshje tjetër, ose dokumenti të nënshkruar nga palët për zbatimin e kontratës, do të zgjidhet nga palët me mirëkuptim; në të kundërt, zgjidhja e mosmarrëveshjes do të jetë në kompetencën e gjykatës administrative përkatëse.
4. Kontrata është hartuar në katër kopje origjinale, në gjuhën shqipe me

